**ПРОТОКОЛ ОТ ДВАДЕСЕТ И ДЕВЕТОТО ЗАСЕДАНИЕ НА ОБЩИНСКИ СЪВЕТ-РУСЕ**

**Проведено на 25 януари 2018 година, начало 09:00 часа**

 От общо 51 общински съветници присъстваха 49, отсъстваха: Марияна Иванчева и д-р Кристиян Иванов. Заседанието бе открито и ръководено от чл.-кор. проф. Христо Белоев.

 **Чл.-кор. проф. Хр. Белоев:** Моля запазете тишина. Откривам сесията на общинския съвет. Проверка на кворума. 43 са се регистрирали с устройствата, имаме необходимия кворум. Преди обсъждането на дневния ред, искане от Иво Пазарджиев- поправка на очевидна фактическа грешка, в решение 728 е допусната очевидна фактическа грешка. В точка 2 от решението е пропуснато, че в състава на комисията за провеждане на избора е избрана г-жа Росица Георгиева. Тя поименно беше, тя беше избрана за председател, но в предходната точка като състав на комисията името и не беше съобщено. По дневният ред, така, както е представен с една допълнителна точка, която да стане първа, приемане на декларация. По дневният ред, други предложения? Да, господин кмета.

 **Г-н Пл. Стоилов:** Само към контролен лист 720, точка 14 от дневния ред, в проекта за решение оттеглям точка 1, като в останалата си част поддържам предложението.

 **Чл.-кор. проф. Хр. Белоев:** Да, благодаря. Други по дневния ред? С направеното предложение от кмета за оттегляне в проекта за решение точка 1 на контролен лист 720, точка 14 от дневния ред, гласуваме дневния ред.

**КВОРУМ – 45. С 45 гласа „за”, 0 „против” и 0 „въздържали се” се прие следния**

**ДНЕВЕН РЕД:**

1. Приемане на декларация от Общински съвет – Русе за запазване статута на град Русе като административен център на Северен централен район за планиране
2. **К.Л. 702** Отчет за изпълнение на решенията на Общински съвет
3. **К.Л. 703** Определяне на представител на Община Русе за участие в комисията за изработване на областна здравна карта за област Русе
4. **К.Л. 706** Отчет за изпълнение на Годишния план за приватизация на общинска собственост през 2017 г. и приемане на Годишен план за приватизация на общинска собственост през 2018 г.
5. **К.Л. 714** Приемане на Отчет за състоянието на общинската собственост за периода от 01.01.2017 г. до 31.12.2017 г. и Годишна програма за управление и разпореждане с имотите – общинска собственост през 2018 година
6. **К.Л. 710** Откриване процедура за провеждане на публичен търг с явно наддаване за продажба на недвижим имот – частна общинска собственост, находящ се в местността „Кантона”, землище на село Басарбово, Община Русе
7. **К.Л. 711** Учредяване възмездно право на пристрояване – преустройство на външни стъпала за осигуряване на достъпна среда към съществуващ самостоятелен обект в сграда в имот – частна общинска собственост, находящ се в ПИ 63427.5.510, с адрес: гр. Русе, ул. „Чипровци“
8. **К.Л. 712** Приемане на решение за предоставяне за управление на новоизградени активи собственост на Община Русе на „Асоциация по водоснабдяване и канализация на обособената територия, обслужвана от „Водоснабдяване и канализация“ ООД – Русе
9. **К.Л. 713** Приемане на решение относно одобряване, приемане и придобиване на инвестиции, извършени в активи – общинска собственост, от „Водоснабдяване и канализация“ ООД – Русе на територията на Община Русе за периода от 01.01.2016 г. до 31.12.2016 г., съгласно Договор за стопанисване, поддържане и експлоатация на ВиК системите и съоръженията и предоставянето им за управление на „Асоциация по водоснабдяване и канализация на обособената територия, обслужвана от „Водоснабдяване и канализация“ ООД – Русе
10. **К.Л. 715** Учредяване безвъзмездно право на ползване върху част от недвижим имот - частна общинска собственост, намиращ се в гр. Русе, Източна промишлена зона, ул. „Потсдам“ № 1
11. **К.Л. 716** Откриване на процедура за провеждане на публичен търг с явно наддаване за продажба на общински имоти, попадащи в територия по §4 от ПЗР на ЗСПЗЗ в землището на гр. Русе, местност „Под Левента“
12. **К.Л. 717** Откриване процедура за продажба на недвижим имот - частна общинска собственост, намиращ се в гр. Русе, ул. „Сент Уан“ №26, по реда на чл. 35, ал. 1 от ЗОС
13. **К.Л. 718** Откриване процедура за провеждане на публичен търг с явно наддаване за продажба на недвижим имот – частна общинска собственост, с административен адрес: гр. Русе, кв. „Възраждане“, ул. „Доростол“ №129
14. **К.Л. 719** Откриване процедура за провеждане на публичен търг с явно наддаване за продажба на недвижим имот – частна общинска собственост, находящ се в местността „Барбуков трап“, землище на град Русе
15. **К.Л. 720** Даване на съгласие за промяна на предназначението на урегулирани поземлени имоти и на сгради, представляващи бивше ОУ «Св. св. Кирил и Методий» - гр. Русе, кв. Средна кула, и бивша Професионална гимназия по зърнопреработвателни и хранителни технологии „Проф. д-р Асен Златаров” - гр. Русе.
16. **К.Л. 721** Отстраняване на непълноти и грешки в кадастралната карта и кадастралните регистри на гр. Русе и отразяване на съществуващ обслужващ път
17. **К.Л. 722** Прекратяване на съсобственост в ПИ №066011, находящ се в местността „Селището“, землище на село Басарбово, Община Русе
18. **К.Л. 723** Предоставяне безвъзмездно за управление на недвижими имоти - общинска собственост, намиращи се на територията на Община Русе, на Областна дирекция на МВР-Русе
19. **К.Л. 707** Отдаване под наем на част от сграда – частна общинска собственост за клуб на Сдружение „Мото клуб ЛФФЛ МС – Русе“
20. **К.Л. 708** Провеждане на публичен търг с явно наддаване за отдаване под наем за срок от пет години на части от терени – публична общинска собственост за разполагане на рекламно-информационни елементи с площ над 3,00 кв. м. на територията на гр. Русе
21. **К.Л. 709** Провеждане на публичен търг с явно наддаване за отдаване под наем за части от терени – публична общинска собственост за разполагане на преместваеми обекти по чл. 56 от ЗУТ
22. **К.Л. 725** Приемане на Общински годишен план за младежта на Община Русе за 2018 година
23. **К.Л. 705** Разрешение за изработване на проект за подробен устройствен план – план за застрояване на поземлени имоти 503.205 и 503.208 в местност „Дрибак 6“ в землището на с. Николово, Община Русе
24. **К.Л. 724** Даване на разрешение за изработване на проект за подробен устройствен план – план за застрояване за имот №177023, находящ се в местност „Пундев Баир“ в землището на с. Николово, с код по ЕКАТТЕ 51679, община Русе
25. **К.Л. 704** Отпускане на персонална пенсия
26. Създаване на Временна комисия към Общински съвет – Русе за проучване на обстоятелствата около прекратяване дейността на корабостроителницата в град Русе, за възможностите за възобновяване на дейността и положението на работниците от предприятието
27. Питания на общински съветници
28. Изказване на Таня Станчева – вх.№ 42/2018 г.
29. Изказване на Бойко Никифоров – вх.№ 48/2018 г.
30. Изказване на Мариян Димитров – вх.№ 49/2018 г.

**Чл.-кор. проф. Хр. Белоев:** Постъпило е заявление от Иво Пазарджиев, за изказване от името на група. „Заявявам изказване от името на група Патриоти-ВМРО-Глас народен по въпрос извън дневния ред, съгласно чл. 76, ал. 7 от Правилника за дейността на Общинския съвет. Заповядайте, от групата Севдалин Ангелов.

**Д-р Севд. Ангелов:** Добро утро на всички. Уважаеми г-н Белоев, уважаеми господин Кмете, уважаеми колеги, изказвам едно притеснение, относно състоянието на някои места, намиращи се по реконструиращия се бул. „Придунавски“, който така най-вероятно ще посрещнат зимата. Имам и снимчици към тия места. Съществуват оставени, стърчащи арматурни железа, с височина около 40-50 сантиметра, които са непосредствена опасност за преминаващи граждани при заледяване и подхлъзване. Те могат да бъдат опасни дори за живота на гражданите, сега след малко ще ги видим. Докато се появят кадрите, ето ги, да. Мога публично да заявя, че две от тях лично окривих, защото ми изглеждаха много опасни. Покритите с пана шахти при скреж и сняг са много хлъзгави и независимо от поставените върху тях плочи са особено опасни за травми. Не можеше ли преди завършване на зимата да бъде завършен тротоара отляво на бул. „Придунавски“ посока Речна гара и пред блок 34, където се намират жилищни сгради и там върви основния поток от хора? Това би улеснило и почистването на тротоарите при един по-голям сняг. Не мога да кажа и по чия, по чии указания са поставени уличните знаци около така нареченото „кръгово“ на бул. „Фердинанд“, нормално е всяка улица, влизаща в „кръговото“ да има пътен знак Г12 за кръгово движение, който указва посоката на движение да се извършва само в определената посока. Той съществува само на бул. „Фердинанд“, влизайки, слизайки към хотел Рига, на всички останали улици има комбинация от пътен знак Б1, тоест пропусни, преминаващите по пътя с предимство, комбинация с Г2 и Г4, това е посока на движение надясно или направо и надясно. Според мен по тази причина на 6 януари – Йордановден, дошлите с автомобилите си граждани да видят ваденето на кръста от водите на река Дунав, бяха изненадани по организацията, която създаваха органите на реда. Колите, идващи от ул. „Райко Даскалов“ при опит да се включат в кръговото бяха връщани на заден ход, независимо от голямото движение, тъй като знака указвал само движение надясно. Според полицаите обръщането на посоката можеше да стане при Халите или светофара на Пантеона. Другият въпрос, който си задавам, дали пътните знаци, които са сложени в нашия град означават нещо и дали има шанс те някога да се спазват, тъй като има изключително сериозни нарушения. Въпросът ми е Община Русе може ли да упражни някакъв контрол върху фирмата изпълнител, независимо, че обекта не е завършен, не е предаден, тъй като според мен съществуват реални опасности за гражданите на града?

 **Чл.-кор. проф. Хр. Белоев:** Да, благодаря. Може би като питане трябваше да бъде оформено, за да се отговори, но … Да, господин кмета / коментар от зала не се чува /, господин Наков. / коментар от зала не се чува / Може би като питане трябваше да бъде, за да се отговори, както е реда.

 **Г-н Дим. Наков:** Благодаря Ви, господин Председателю. Уважаеми д-р Ангелов, Вие сам казахте накрая на своето изказване, че въпреки, че обекта не е завършен … Да, въпреки че обекта не е завършен там е въведена временна организация на движение и това, което общинското ръководство направи е да накара фирмата да отвори участъка, който е в момента отворен, въпреки временната организация за движение да преминават хората от там. Вие сам виждате, че предстоят още доста дейности, за да се приключи и да имаме завършен вид на участъците. Така, че всичко, което се случва в момента …, аз не знам в момента там да има регистрирано ПТП, досега имаше много и то редовно. Сега все още нямам информация там да има регистрирано ПТП, дано не предизвиквам съдбата, разбира се. Така, че, да има някои несъответствия между знаците, но това са благодарение на въведената временна организация. Това все още е строителен обект. И ако трябва да сме честни и коректни от там не трябва да преминават и граждани. Но въпреки всичко са отворени мантинелите, максимално загражденията са отворени, максимално фирмата се е постарала да обезопаси участъците. Аз също съм минавал по площадката, строителната, коментирали сме, ако има нещо, което е пропуснато, то ще бъде отстранено. Но това се прави с цел да не се затруднява преминаването на пешеходците през района. Това е, така че силно се надявам, ако има някакъв пропуск той да бъде, ще бъде отстранен. И пак призовавам, ако имате такива сигнали, то смятам, че беше редно да ги подадете в общината, да дойдете и при мен, да ги обсъдим и съответно да реагираме. Това е.

 **Чл.-кор. проф. Хр. Белоев:** Да и сигурно по-бързо щеше да стане и реакцията.

 **Г-н Дим. Наков:** Абсолютно по-бързо.

**1 Точка**

**Приемане на декларация от Общински съвет – Русе за запазване статута на град Русе като административен център на Северен централен район за планиране**

 **Чл.-кор. проф. Хр. Белоев:** Приемане на декларация, д-р Константинова.

 **Д-р Т. Константинова:** Благодаря, господин Председател, уважаеми господин Кмете, уважаеми общински съветници, в медиите, както знаете беше разпространена миналата седмица в четвъртък информация, че съществуват намерения град Русе да бъде заменен от Великов Търново като административен център на Северен централен район. В израз на нашата тревога и отстоявайки интересите на град Русе и русенското общество, предлагам на вашето внимание проект на декларация, с която да изразим нашата позиция като общински съветници. Считам, че навременните действия от страна на Общинския съвет биха предотвратили реализирането на посочените в медиите намерения. Декларацията гласи следното:

„Ние, общинските съветници от Общински съвет – Русе, узнахме с безпокойство и тревога за намерение, град Русе да бъде заменен като административен център на Северен централен район за планиране от град Велико Търново.

 Ние, общинските съветници, категорично се противопоставяме на подобна нагласа от страна на компетентни лица и органи на управление.

 Незаслужено ощетен от базирането на Апелативния съд, НАП и други структури, Русе заема аргументирано и заслужено мястото си като административен център на Северен централен район за планиране.

 Ние, общинските съветници в град Русе, категорично отстояваме нашият град, сега и за в бъдеще, да бъде административен център на Северен централен район за планиране.”

Позволете ми да още няколко изречения, да припомня защо в Русе сме толкова чувствителни. Затова, защото повечето от нас си спомнят в исторически план как до 10.11.1989 г. Русе беше игнориран, защото беше недолюбван от тогавашната власт. Защото не влизахме в калъпа на БКП с нашия аристократичен и свободен дух. Унижението, което изтърпяхме, да пишем в документи и в бележниците на децата си Русе в Разградска област, защото Пенчо Кубадински беше роден близо до Разград. Обгазяването – един геноцид, който се случи и тогавашното управление мълчеше в името на братските отношения между двете социалистически страни. Тогава се почна демократичното движение, хората се събудиха, тръгна от Русе. Затова смятам и за много други неща, че не бива да стоим безмълвни. Благодаря много на всички, които се подписаха и подкрепиха предложението, затова, защото смятам, че ние сме длъжници на хората, които са ни избрали и Русе трябва да стои преди всички партийни принадлежности и партии. Благодаря още веднъж и се надявам декларацията да бъде подкрепена.

 **Чл.-кор. проф. Хр. Белоев:** Да, благодаря. Декларацията е подкрепена от всички групи в Общинския съвет и е подписана от техните председатели. Михайлов.

 **Проф. Н. Михайлов:** Уважаеми господин Кмете, уважаеми господин Председателю на общинския съвет, уважаеми колеги общински съветници, уважаеми дами и господа, в потвърждение на това, което каза д-р Константинова, искам да ви покажа последния, януарски брой на списание „Икономист“, българско издание, което има заглавна страница „Няма северозапад, няма проблем“. Нарисувана е картата на България и е задраскан разбира се Видинска област. Между другото това списание, ако не знаете включва … съдържание на английското Economist, което се изписва от 1843 година. Само ще ви прочета 1-2 изречения от тази статия, препоръчвам ви още веднъж да погледнете грижливо това списание. И така, „ 2018 година предстои промяна на броя на 6-те района за планиране: Югозападен, Южен централен, Югоизточен, Североизточен, Северен централен и Северозападен. Причината е, че в Северозападен район населението е паднало под 800 000 души, а в Северния централен тенденциите да то да падне под 800 000 в следващите 2 години. Съгласно европейския регламент населението във всеки социално-икономически район трябва да е минимум 800 000 души, а в Северозападния то е под този праг. Северният централен също се топи ускорено и в близките 2 години също ще падне под минимума“. И последното изречение вече от коментара на английското списание – „Ако адът са другите, жителите на селата в северозападна България живеят в рая, защото там почти няма хора“. За да не губя много вашето време ще ви кажа следното, че според мене ние трябва да отхвърлим този модел на управление, защото той може да се опише с думите … Как беше? Те принадлежат на една историческа личност, която е спорна, може би той не ги е казал – Есть человек, есть проблема, нет человека, неть проблемы“. Все пак живеем в 21 век и един демократично мислещ човек, в никакъв случай не бива да приема този маниер на управление. Благодаря ви за вниманието.

 **Чл.-кор. проф. Хр. Белоев:** Благодаря. Като, че ли леко се отклонихме. Така, проекта за решение е, че приемаме декларацията за запазване статута на град Русе като административен център на Северен централен район за планиране и текста на декларацията. Моля, за гласуване.

**КВОРУМ – 49. С 49 гласа „за”, 0 „против” и 0 „въздържали се” се прие**

**РЕШЕНИЕ № 732**

На основание чл. 21, ал. 2, във връзка с чл. 21, ал.1, т. 23 от ЗМСМА, Общинският съвет реши:

1. Приема Декларация за запазване статута на град Русе като административен център на Северен централен район за планиране, както следва:

**ДЕКЛАРАЦИЯ**

Ние, общинските съветници от Общински съвет – Русе, узнахме с безпокойство и тревога за намерение, град Русе да бъде заменен като административен център на Северен централен район за планиране от град Велико Търново.

 Ние, общинските съветници, категорично се противопоставяме на подобна нагласа от страна на компетентни лица и органи на управление.

 Незаслужено ощетен от базирането на Апелативния съд, НАП и други структури, Русе заема аргументирано и заслужено мястото си като административен център на Северен централен район за планиране.

 Ние, общинските съветници в град Русе, категорично отстояваме нашият град, сега и за в бъдеще, да бъде административен център на Северен централен район за планиране.

**2 Точка**

**Отчет за изпълнение на решенията на Общински съвет**

 **Чл.-кор. проф. Хр. Белоев:** Господин Белчев.

 **Г-н Бл. Белчев:** Уважаеми господин Председател, уважаеми общински съветници, подкрепяме предложението във вида, в който е внесен. По време на комисиите бележки не са правени.

 **Чл.-кор. проф. Хр. Белоев:** Благодаря. Изказвания по точката? Не виждам. Проектът за решение, както е предложен, гласуваме.

**КВОРУМ – 47. С 47 гласа „за”, 0 „против” и 0 „въздържали се” се прие**

**РЕШЕНИЕ № 733**

На основание чл.21, ал.1, т.24 от Закона за местното самоуправление и местната администрация, Общински съвет – Русе реши:

1. Приема отчета на кмета за изпълнение решенията на Общински съвет – Русе за периода месец май 2017 г. – до месец октомври 2017 г. включително, съгласно Приложение № 1.

**3 Точка**

**Определяне на представител на Община Русе за участие в комисията за изработване на областна здравна карта за област Русе**

 **Г-н Дим. Кънчев:** Заповядайте, проф. Белоев.

 **Чл.-кор. проф. Хр. Белоев:** Поддържам направеното предложение, нямаше бележки по комисиите.

 **Г-н Дим. Кънчев:** Желание за изказване, въпроси? Няма. Процедура на гласуване.

**КВОРУМ – 45. С 45 гласа „за”, 0 „против” и 0 „въздържали се” се прие**

**РЕШЕНИЕ № 734**

На основание чл. 21, ал. 2, във връзка с чл. 21, ал. 1, т. 23 от Закона за местното самоуправление и местната администрация, Общински съвет – Русе реши:

1. Определя г-жа Ани Георгиева Венкова – главен експерт в отдел „Обществено здраве“ към Дирекция „Здравни и социални дейности“, за представител на Община Русе в комисията за изработване на областна здравна карта за област Русе, която ще бъде назначена със заповед на министъра на здравеопазването.

**4 Точка**

**Отчет за изпълнение на Годишния план за приватизация на общинска собственост през 2017 г. и приемане на Годишен план за приватизация на общинска собственост през 2018 г.**

 **Чл.-кор. проф. Хр. Белоев:** Госпожа Шилкова.

 **Г-жа Д. Шилкова:** В две точки е това предложение. Първата част е отчета за изпълнение на годишния план за приватизация за 2017 година, втората част е проект за годишен план за приватизация за 2018 година. Само ще маркирам, през 2017 година са реализирани 5 приватизационни сделки на стойност 679 601 лв. Проектът за годишен план за 2018-та са включени 9 обекта. Същият е отворен за допълване и актуализация през текущата година. Отчетът и планът са одобрени на комисия по приватизация, по комисиите на общинския съвет също нямаше забележки.

 **Чл.-кор. проф. Хр. Белоев:** Благодаря. Изказвания по точката? Въпроси? Не виждам. Режим на гласуване.

**КВОРУМ – 48. С 48 гласа „за”, 0 „против” и 0 „въздържали се” се прие**

**РЕШЕНИЕ № 735**

На основание чл. 21, ал. 2, във връзка с чл. 21, ал. 1, т. 12 и т. 24 ЗМСМА и чл. 6, ал. 2 от Закона за приватизация и следприватизационен контрол, Общинският съвет реши:

1. Приема отчета за изпълнение на Годишния план за приватизация на общинска собственост през 2017 г., съгласно Приложение №1.
2. Приема Годишния план за приватизация на общинска собственост през 2018 г. , съгласно Приложение №2.

**5 Точка**

**Приемане на Отчет за състоянието на общинската собственост за периода от 01.01.2017 г. до 31.12.2017 г. и Годишна програма за управление и разпореждане с имотите – общинска собственост през 2018 година**

 **Чл.-кор. проф. Хр. Белоев:** Госпожа Шилкова.

 **Г-жа Д. Шилкова:** Предложили сме ви подробен отчет за 2017 година и проект за управление и разпореждане с имотите общинска собственост за 2018 година. Материалът беше разгледан на всички комисии на общинския съвет, нямаше забележки към него.

 **Чл.-кор. проф. Хр. Белоев:** Благодаря ви. Изказвания и въпроси? Не виждам. Гласуваме точката.

**КВОРУМ – 48. С 48 гласа „за”, 0 „против” и 0 „въздържали се” се прие**

**РЕШЕНИЕ № 736**

 На основание чл. 21, ал. 2, във връзка с чл. 21, ал. 1 т. 8 от ЗМСМА, чл. 8, ал. 1 и ал. 9, чл. 66а от ЗОС и чл. 4, ал. 2 и ал. 3 от Наредба №1 на Общински съвет – Русе, Общинският съвет реши:

 1.Приема Отчет за състоянието на общинската собственост и резултатите от нейното управление за периода от 01.01.2017 г. до 31.12.2017 г.

 Приложение №1 – Отчет за състоянието на общинската собственост и резултатите от нейното управление за периода от 01.01.2017 г. до 31.12.2017 г.

 Приложение №2 – Сравнителна таблица за дейностите по управление на общинската собственост за 2013 г., 2014 г., 2015 г., 2016 и 2017 г.

 2.Приема Годишна програма за управление и разпореждане с имотите – общинска собственост през 2018 година.

 Приложение № 3 – Годишна програма за управление и разпореждане с имотите – общинска собственост през 2018 година.

**6 Точка**

**Откриване процедура за провеждане на публичен търг с явно наддаване за продажба на недвижим имот – частна общинска собственост, находящ се в местността „Кантона”, землище на село Басарбово, Община Русе**

 **Чл.-кор. проф. Хр. Белоев:** Госпожа Шилкова, заповядайте.

 **Г-жа Д. Шилкова:** Стандартна процедура, имаме съгласие на кмета на Басарбово, поддържам предложението.

 **Чл.-кор. проф. Хр. Белоев:** Благодаря ви. Въпроси и изказвания? Не виждам. Гласуваме точката.

**КВОРУМ – 48. С 47 гласа „за”, 0 „против” и 1 „въздържали се” се прие**

**РЕШЕНИЕ № 737**

 На основание чл. 21, ал. 2, във връзка с чл. 21, ал. 1, т. 8 от ЗМСМА, чл. 35, ал. 1 и чл. 41, ал. 2 от ЗОС, чл. 26, ал. 1, т. 1 и чл. 30 от Наредба №1 на Общински съвет – Русе, Общинският съвет реши:

 1. Дава съгласие за откриване процедура за провеждане на публичен търг с явно наддаване за продажба на поземлен имот №509.47 по плана на новообразуваните имоти на местност „Кантона”, землище на село Басарбово, Община Русе, с площ 424 кв.м., вид територия: Земеделска, начин на трайно ползване: За земеделски труд и отдих /съгласно §4 от Преходни и заключителни разпоредби на Закона за собствеността и ползването на земеделските земи/, седма категория при неполивни условия, предмет на Акт №8527/06.11.2017 г. за частна общинска собственост, вписан под №174, том 36, вх. рег. №16220/10.11.2017 г. в Служба по вписванията – град Русе към Агенция по вписванията, с начална тръжна цена 1 031,20 лева (хиляда тридесет и един лева и двадесет стотинки), без дължими данъци и такси.

 2. Дължимите данъци и такси са за сметка на спечелилият участник – купувач.

**7 Точка**

**Учредяване възмездно право на пристрояване – преустройство на външни стъпала за осигуряване на достъпна среда към съществуващ самостоятелен обект в сграда в имот – частна общинска собственост, находящ се в ПИ 63427.5.510, с адрес: гр. Русе, ул. „Чипровци“**

 **Чл.-кор. проф. Хр. Белоев:** Госпожа Шилкова.

 **Г-жа Д. Шилкова:** Поддържам това предложение със следната забележка, в проекта за решение да се допълни административния адрес на имота, върху имот по ул. „Чипровци“№12, град Русе, частна общинска собственост. Давам го писмено.

 **Чл.-кор. проф. Хр. Белоев:** Да, благодаря. Благодаря ви. Въпроси и изказвания? Няма. С допълване в проекторешението, адреса „Чипровци“№12, частна общинска собственост, режим на гласуване.

**КВОРУМ – 48. С 48 гласа „за”, 0 „против” и 0 „въздържали се” се прие**

**РЕШЕНИЕ № 738**

На основание чл. 21, ал. 2, във връзка с чл. 21, ал. 1, т. 8 от ЗМСМА, във връзка с чл. 38, ал. 2 и чл. 41, ал. 2 от ЗОС, чл. 26, ал. 1, т. 3 и чл. 42, ал. 2 от Наредба №1 за общинската собственост на Общински съвет – Русе и чл. 184, ал. 3 от ЗУТ, Общинският съвет реши:

Дава съгласие за учредяване възмездно право на пристрояване за изграждане и преустройство на външни стъпала /осигуряване на достъпна среда/, със застроена площ от 16,10 кв.м., към самостоятелен обект в сграда с идентификатор 63427.5.510.10.1 по Кадастралната карта и кадастралните регистри на гр. Русе, върху имот по ул. „Чипровци“ № 12 в гр. Русе, частна общинска собственост, с идентификатор 63427.5.510 по Кадастралната карта и кадастралните регистри на гр. Русе, в полза на „РКС КООП ТРЕЙД“ ЕООД, ЕИК 204035144, съобразно предвижданията на одобрен от Главния архитект на Община Русе на 14.11.2017 г. проект, срещу заплащане на цена в размер на 2 288,10 лв., без включени дължими данъци и такси, които са за сметка на търговското дружество.

Решението подлежи на оспорване чрез Общински съвет – Русе пред Административен съд – Русе, по реда на АПК, в 14-дневен срок от съобщаването му.

**8 Точка**

**Приемане на решение за предоставяне за управление на новоизградени активи собственост на Община Русе на „Асоциация по водоснабдяване и канализация на обособената територия, обслужвана от „Водоснабдяване и канализация“ ООД – Русе**

 **Чл.-кор. проф. Хр. Белоев:** Госпожа Шилкова.

 **Г-жа Д. Шилкова:** Община Русе предоставя на Асоциацията по ВиК за управление улични водопроводи по ул. „Райко Даскалов“ и ул. „Славянска“, поддържам предложението.

 **Чл.-кор. проф. Хр. Белоев:** Благодаря. Въпроси и изказвания по точката? Не виждам. Режим на гласуване.

**КВОРУМ – 49. С 49 гласа „за”, 0 „против” и 0 „въздържали се” се прие**

**РЕШЕНИЕ № 739**

 На основание чл.21, ал.2, във връзка с чл.21, ал.1, т.8 от Закона за местно самоуправление и местна администрация, във връзка с чл.8, ал.1 от Закона за общинската собственост, във връзка с чл.198б, т.2 и чл.198ж от Закона за водите, във връзка с чл.37, ал.1 от Правилника за организацията и дейността на асоциациите по водоснабдяване и канализация, Общински съвет – Русе реши:

Дава съгласие Община Русе да предостави за управление на Асоциацията по водоснабдяване и канализация на обособената територия, обслужвана от „Водоснабдяване и канализация“ ООД – Русе на следните активи – публична общинска собственост:

1. Обект „Реконструкция на уличен водопровод ф200 мм и ф100 мм с ПЕВП ф250 мм ф110 мм и СВО по ул. „Райко Даскалов“, гр. Русе, община Русе“ с дължина на трасето в размер на 566,00 метра и балансова стойност в размер на 178 600,00 лева.

2. Обект „Реконструкция на уличен водопровод ф100 мм, чугун с ПЕВП ф110/10 и ф250 мм, чугун с ПЕВП ф280/10 и СВО по ул. „Славянска“, гр. Русе, община Русе“ с дължина на трасето в размер на 534,00 метра и балансова стойност в размер на 140 933,00 лева.

**9 Точка**

**Приемане на решение относно одобряване, приемане и придобиване на инвестиции, извършени в активи – общинска собственост, от „Водоснабдяване и канализация“ ООД – Русе на територията на Община Русе за периода от 01.01.2016 г. до 31.12.2016 г., съгласно Договор за стопанисване, поддържане и експлоатация на ВиК системите и съоръженията и предоставянето им за управление на „Асоциация по водоснабдяване и канализация на обособената територия, обслужвана от „Водоснабдяване и канализация“ ООД – Русе**

 **Чл.-кор. проф. Хр. Белоев:** Госпожа Шилкова.

 **Г-жа Д. Шилкова:** Подробен списък на активите е приложен към предложението. По комисии нямаше забележки, поддържам го.

 **Чл.-кор. проф. Хр. Белоев:** Благодаря ви. Въпроси и изказвания по точката? Няма. Режим на гласуване.

**КВОРУМ – 48. С 48 гласа „за”, 0 „против” и 0 „въздържали се” се прие**

**РЕШЕНИЕ № 740**

 На основание чл.21, ал.2, във връзка с чл.21, ал.1, т.8 от Закона за местно самоуправление и местна администрация, във връзка с чл.8, ал.1 и чл.34, ал.1 от Закона за общинската собственост, във връзка с чл.198б, т.2 и чл.198ж от Закона за водите, във връзка с чл.37, ал.1 от Правилника за организацията и дейността на асоциациите по водоснабдяване и канализация, Общински съвет – Русе реши:

1. Одобрява и дава съгласие Община Русе да приеме и да придобие инвестиции извършени в активи – общинска собственост от страна на „Водоснабдяване и канализация“ ООД – Русе, на територията на Община Русе, за периода от 01.01.2016 г. до 31.12.2016 год., в размер на 761 327,15 лева, представляващи рехабилитация и реконструкция на съществуваща ВиК инфраструктура – публична общинска собственост, както и изграждане на нова такава, подробно описани в нарочен списък - Приложение №1, неразделна част от настоящото решение.
2. Дава съгласие след придобиване на инвестициите (активите) по точка 1 от настоящото решение, същите да бъдат предоставени за управление на Асоциацията по водоснабдяване и канализация на обособената територия, обслужвана от „Водоснабдяване и канализация“ ООД – Русе.

**10 Точка**

**Учредяване безвъзмездно право на ползване върху част от недвижим имот - частна общинска собственост, намиращ се в гр. Русе, Източна промишлена зона, ул. „Потсдам“ № 1**

 **Чл.-кор. проф. Хр. Белоев:** Госпожа Шилкова.

 **Г-жа Д. Шилкова:** Удължаваме безвъзмездното право на ползване на Сдружение БЧК до 31.12.2019 година. В договорът за учредяване право на ползване върху част от имота ще бъде предвидена клауза за прекратяване на ползването му при подписване, евентуално при подписване на договор за приватизационна продажба.

 **Чл.-кор. проф. Хр. Белоев:** Благодаря. Въпроси и изказвания? Няма. Режим на гласуване.

**КВОРУМ – 47. С 47 гласа „за”, 0 „против” и 0 „въздържали се” се прие**

**РЕШЕНИЕ № 741**

На основание чл. 21, ал. 2, във връзка с чл. 21, ал. 1, т. 8 от ЗМСМА; чл. 39, ал. 2 и ал. 4 от ЗОС; чл. 44, ал. 2 и ал. 4 от Наредба № 1 за общинската собственост на Общински съвет - Русе и Протокол № 23/05.12.2017 г. на Комисията по общинска собственост, Общински съвет - Русе реши:

Дава съгласие за учредяване безвъзмездно право на ползване върху част от първи етаж със застроена площ 500 кв.м. от сграда с идентификатор 63427.8.1152.14, построена в поземлен имот с идентификатор 63427.8.1152 по кадастралната карта и кадастралните регистри на гр. Русе, намиращ се в гр. Русе, Източна промишлена зона, ул. „Потсдам“ № 1, на Сдружение Български Червен Кръст, за нуждите на Областния съвет на Български Червен Кръст - Русе, със срок до 31.12.2019 г.

Решението подлежи на оспорване чрез Общински съвет - Русе пред Административен съд - Русе в 14-дневен срок от оповестяването му.

**11 Точка**

**Откриване на процедура за провеждане на публичен търг с явно наддаване за продажба на общински имоти, попадащи в територия по §4 от ПЗР на ЗСПЗЗ в землището на гр. Русе, местност „Под Левента“**

 **Чл.-кор. проф. Хр. Белоев:** Госпожа Шилкова.

 **Г-жа Д. Шилкова:** Публичен търг на два поземлени имота в местността „Под Левента“, стандартна процедура.

 **Чл.-кор. проф. Хр. Белоев:** Благодаря. Въпроси и изказвания? Няма. Режим на гласуване.

**КВОРУМ – 47. С 47 гласа „за”, 0 „против” и 0 „въздържали се” се прие**

**РЕШЕНИЕ № 742**

 На основание чл.21, ал.2, във връзка с чл.21, ал.1, т.8 от Закона за местно самоуправление и местна администрация, във връзка с чл.8, ал.1; чл.35, ал.1 и чл.41, ал.2 от Закона за общинска собственост, във връзка с чл.30 от Наредба №1 на ОбС-Русе за общинската собственост, Общинският съвет реши:

 1. Дава съгласие за провеждане на публичен търг с явно наддаване за продажба на следните недвижими имоти:

 1.1. Поземлен имот с идентификатор 63427.156.463 по кадастралната карта и кадастралните регистри на гр. Русе с площ 714 кв.м., намиращ се в землището на гр. Русе, местност „Под Левента“, с трайно предназначение на територията: земеделска, с начин на трайно ползване: за земеделски труд и отдих (съгласно §4 от ПЗР на ЗСПЗЗ), категория на земята при неполивни условия: 5 категория, предмет на Акт за частна общинска собственост №7314/25.07.2014 год., вписан под №177, том 25, н.д. 4895, парт. №10076, вх.рег. №10275 от 04.08.2014 г. по описа на Службата по вписвания - Русе, с начална тръжна продажна цена в размер на 7025.80 лeва, без дължими данъци и такси;

 1.2. Поземлен имот с идентификатор 63427.156.469 по кадастралната карта и кадастралните регистри на гр. Русе с площ 713 кв.м., намиращ се в землището на гр. Русе, местност „Под Левента“, с трайно предназначение на територията: земеделска, с начин на трайно ползване: за земеделски труд и отдих (съгласно §4 от ПЗР на ЗСПЗЗ), категория на земята при неполивни условия: 5 категория, предмет на Акт за частна общинска собственост №7315/25.07.2014 год., вписан под №129, том 25, н.д. 4899, парт. №10091, вх.рег.№10274 от 04.08.2014 г. по описа на Службата по вписвания - Русе, с начална тръжна продажна цена в размер на 7015.90 лeва, без дължими данъци и такси.

Дължимите данъци и такси се определят след провеждане на търга и са за сметка на спечелилия участник - купувач.

 Решението подлежи на оспорване чрез Общински съвет - Русе пред Административен съд - Русе, по реда на АПК, в 14-дневен срок от съобщаването му.

**12 Точка**

**Откриване процедура за продажба на недвижим имот - частна общинска собственост, намиращ се в гр. Русе, ул. „Сент Уан“ №26, по реда на чл. 35, ал. 1 от ЗОС**

 **Чл.-кор. проф. Хр. Белоев:** Госпожа Шилкова.

 **Г-жа Д. Шилкова:** Търг на поземлен имот с площ от 861 квадратни метра, нямам корекции към предложението.

 **Чл.-кор. проф. Хр. Белоев:** Благодаря. Въпроси и изказвания по точката? Не виждам. Режим на гласуване.

**КВОРУМ – 47. С 47 гласа „за”, 0 „против” и 0 „въздържали се” се прие**

**РЕШЕНИЕ № 743**

На основание чл. 21, ал. 2, във връзка с чл. 21, ал. 1, т. 8 от Закона за местното самоуправление и местната администрация, във връзка с чл. 8, ал. 1; чл. 35, ал. 1 и чл. 41, ал. 2 от Закона за общинската собственост, във връзка с чл. 30 от Наредба №1 на Общински съвет - Русе за общинската собственост, Общинският съвет реши:

1. Дава съгласие за провеждане на публичен търг с явно наддаване за продажба на общински поземлен имот с идентификатор 63427.2.3066 по кадастралната карта и кадастралните регистри на гр. Русе с площ 861 кв.м., намиращ се в гр. Русе, ул. „Сент Уан“ №26, с трайно предназначение на територията: Урбанизирана, начин на трайно ползване: Ниско застрояване (до 10 м), предмет на Акт за частна общинска собственост №7151/27.01.2014 год., вписан под №107, том IV, н.д. 689, парт. №1476, вх.рег.№1513 от 13.02.2014 г. по описа на Службата по вписвания - Русе, при начална тръжна продажна цена в размер на 107 774.00 лева, без включени дължими данъци и такси.

Дължимите данъци и такси се определят след провеждане на търга и са за сметка на спечелилия участник - купувач.

Решението подлежи на оспорване чрез Общински съвет - Русе пред Административен съд - Русе, по реда на АПК, в 14-дневен срок от съобщаването му.

**13 Точка**

**Откриване процедура за провеждане на публичен търг с явно наддаване за продажба на недвижим имот – частна общинска собственост, с административен адрес: гр. Русе, кв. „Възраждане“, ул. „Доростол“ №129**

 **Чл.-кор. проф. Хр. Белоев:** Госпожа Шилкова, заповядайте.

 **Г-жа Д. Шилкова:** Предложението е одобрено на комисия общинска собственост, нямаше забележки и на тези комисии, поддържам го.

 **Чл.-кор. проф. Хр. Белоев:** Благодаря. Въпроси и изказвания? Няма. Режим на гласуване.

**КВОРУМ – 48. С 48 гласа „за”, 0 „против” и 0 „въздържали се” се прие**

**РЕШЕНИЕ № 744**

На основание чл. 21, ал. 2, във връзка с чл. 21, ал. 1, т. 8 от Закона за местното самоуправление и местната администрация (ЗМСМА), във връзка с чл. 35, ал. 1 и чл.41, ал. 2 от Закона за общинската собственост (ЗОС) и чл. 30 от Наредба №1 за общинската собственост на Общински съвет – Русе, Общински съвет – Русе реши:

 Дава съгласие за откриване на процедура за провеждане на публичен търг с явно наддаване за продажба на недвижим имот – частна общинска собственост с идентификатор 63427.1.117 по кадастралната карта и кадастралните регистри на град Русе, с площ 419,00 кв.м., с трайно предназначение – урбанизирана територия, с начин на трайно ползване – ниско застрояване (до 10 м), представляващ УПИ I-3390, в кв. 340.1 по плана за регулация и застрояване на гр. Русе, с административен адрес: гр. Русе, кв. „Възраждане“, ул. „Доростол“ №129, предмет на АЧОС №8218/07.07.2017 г., вписан под №139, том 20, н.д. 4093, ДВР 9105, вх. рег. №9243 от 13.07.2017 г. по описа на Службата по вписвания – Русе, с начална тръжна цена 108 500,00 лева (Сто и осем хиляди и петстотин лева), без включени дължими данъци и такси, които са за сметка на спечелилия тръжната процедура кандидат-купувач.

Решението подлежи на оспорване чрез Общински съвет - Русе пред Административен съд – Русе, по реда на АПК, в 14-дневен срок от съобщаването му.

**14 Точка**

**Откриване процедура за провеждане на публичен търг с явно наддаване за продажба на недвижим имот – частна общинска собственост, находящ се в местността „Барбуков трап“, землище на град Русе**

 **Чл.-кор. проф. Хр. Белоев:** Госпожа Шилкова.

 **Г-жа Д. Шилкова:** Имотът представлява земеделска земя с площ 837 квадратни метра в местността „Барбуков трап“, стандартна процедура търг.

 **Чл.-кор. проф. Хр. Белоев:** Благодаря. Въпроси и изказвания? Няма. Режим на гласуване.

**КВОРУМ – 46. С 45 гласа „за”, 0 „против” и 1 „въздържали се” се прие**

**РЕШЕНИЕ № 745**

На основание чл. 21, ал. 2, във връзка с чл. 21, ал. 1, т. 8 от ЗМСМА, чл. 35, ал. 1 и чл. 41, ал. 2 от ЗОС, чл.30 от Наредба №1 за общинската собственост на ОбС Русе, заявлениe за закупуване на имот и извлечение от протокол №23/05.12.2017 г. на КОбС, Общинският съвет реши:

 Дава съгласие за откриване процедура за провеждане на публичен търг с явно наддаване за продажба на поземлен имот с идентификатор 63427.173.314, находящ се в местността „Барбуков трап”, землище на град Русе, с площ 837 кв.м., начин на трайно ползване – за земеделски труд и отдих, седма категория при неполивни условия, предмет на Акт №8526/06.11.2017 г. за частна общинска собственост, вписан под №20, том 37, н.д. 7420, дв. вх. регистър №16038, вх. №16288/13.11.2017 г. по описа на Служба по вписванията – град Русе към Агенцията по вписвания, с начална тръжна цена 8 236,10 лв. (осем хиляди двеста тридесет и шест лева и десет стотинки), без дължими данъци и такси.

 Дължимите данъци и такси са за сметка на спечелилият участник-купувач.

**15 Точка**

**Даване на съгласие за промяна на предназначението на урегулирани поземлени имоти и на сгради, представляващи бивше ОУ «Св. св. Кирил и Методий» - гр. Русе, кв. Средна кула, и бивша Професионална гимназия по зърнопреработвателни и хранителни технологии „Проф. д-р Асен Златаров” - гр. Русе**

 **Чл.-кор. проф. Хр. Белоев:** Тук само в частта ОУ „Св. Св. Кирил и Методий“, точка 1 беше оттеглена от господин кмета. Госпожа Шилкова, заповядайте.

 **Г-жа Д. Шилкова:** Да, точка 1 е оттеглена, поддържам предложението във втората му част, за даване на принципно съгласие за промяна предназначението на закрито училище в квартал „Средна кула“ за настаняване на лица с установени жилищни нужди. Поддържам го.

 **Чл.-кор. проф. Хр. Белоев:** Благодаря ви. Въпроси и изказвания по точката? Иво Пазарджиев.

 **Г-н Иво Пазарджиев:** Уважаеми господин Председател, уважаеми господин Кмете, уважаеми колеги общински съветници, нашата група искаме първо да благодарим на кмета, че се съобрази с предварителното мнение на по-голяма част от общинските съветници по отношение на бившата гимназия, на бившия техникум по зърносъхранение. И в този вид точката ще я подкрепим със сигурност, тъй като предложението по принцип е добро. Аз считам, че то е експериментално, но е разумно една сграда, която не е за жилищни нужди, наистина и няма необходимост от ползването и за нещо друго, да бъде преустроена наистина за крайно нуждаещи се. Казвам, че е експериментално, защото не е правено до момента. Със сигурност ще излезе по-евтино, отколкото да се закупуват жилища, но да ви кажа честно имам сериозни опасения дали ще има и кой да живее там. Тъй като от личния ми опит до момента съм забелязал, че хората, които искат общински жилища са и много претенциозни, искат да бъдат в определени райони, на определени етажи, даже да са ремонтирани, някой път съм си мислил, че г-жа Няголова трябва да отиде да им ги почисти предварително. В този вид, когато една такава сграда се преустрои, това е добре, тъй като това не е жилищна сграда, няма да могат да си я ремонтират и да си го направят уютно и да живеят там по 20 години, както има такива случаи. Като тук няма упрек към администрацията, към въпросните хора, които нямат усещането, че трябва това да е временно и да си намерят начин дали да излязат на свободен наем или да си закупят жилище. Така, че наистина е разумно предложението. Дай Боже, да проработи този експеримент и ако се наложи да бъде направено и в други сгради, но за момента наистина е достатъчно в Средна кула. Благодаря ви.

 **Чл.-кор. проф. Хр. Белоев:** Да, благодаря. Други? Михайлов.

 **Проф. Н. Михайлов:** Уважаеми господин Кмете, уважаеми господин Председателю на Общинския съвет, уважаеми колеги общински съветници, уважаеми дами и господа, ние също благодарим на господин кмета затова, че оттегля тая точка, но проблема остава. И по този … Значи, има много въпроси, които трябва да обсъдим във връзка с образователната система. Най-важният според мене е този, че според една наредба, която вероятно … европейска директива трябва в периода 2020-2021 година да се премине към едносменно обучение. Аз лично не мога да си представя какво означава това за Русе, защото едно проектиране или изграждане на училища е сложна работа.

 **Чл.-кор. проф. Хр. Белоев:** Госпожа Георгиева се усмихва там нещо.

 **Проф. Н. Михайлов:** Госпожо Георгиева, привет. И по този повод …

 **Чл.-кор. проф. Хр. Белоев:** Извинявам се, че прекъснах.

 **Проф. Н. Михайлов:** И по този повод искам да кажа, че може би е разумно да се изгради една експертна група представители на бизнеса, ръководители на регионалното управление на образование, ръководители на гимназии и училища, и други, които да се занимаят с визията, с как ще изглежда тази система да речем за един период до 2030 година. Защото отново повтарям ние към този въпрос трябва да се върнем. И ще ви кажа още нещо, което видяхме, може би г-жа Волф ще ме подкрепи, когато отидохме в това училище, в една от класните стаи имаше черна дъска с изречение вероятно от последния урок, който учителката или учителя е преподавал, може да кажете какво беше записано там на дъската. Но искам да кажа, че това е изключително важен въпрос и може би, ако сега просто спрем да го разглеждаме ще допуснем грешка. Затова от името на групата на социалистите аз ви предлагам да се състави една експертна група от представители на общинска администрация, бизнеса, регионално управление на образование, директори на училища, учители, общественици и други, която да разработи програма … Сега, дали ще е програма, визия, стратегия, няма значение за развитието на образователна система в Община Русе до 2030 година. И понеже днеска не съм много във форма, едно предложение към Вас, господин Председателю … Става дума …, аз поне не знам за такава програма … (коментар от зала не се чува) Но той все пак, появиха се много … Аз не искам да влизаме в диалог, но това е моето предложение. Към Вас, господин Председателю една идея Ви предлагам, не е лошо да направите една табела с един надпис, хубав, ясен надпис, в който да бъде записано мотото, с което Бил Клинтън спечели предизборната кампания през 1992 година в щатите – „Образованието, глупако?“

 **Чл.-кор. проф. Хр. Белоев:** Колеги, моля да се придържаме към регламентите, които имаме. Правим комисии, правим председателски съвети, обсъждаме състав на комисиите, тук на сесията малко трудно може да се реагира. Или трябва да направим почивка, за да правим комисии, да се съобразяваме с това. Реплика, господин Чакърян искаше реплика. (коментар от зала не се чува) Да, госпожа Шилкова.

 **Г-жа Д. Шилкова:** Може ли само да обърна внимание, че точката, която разглеждате в момента не касае образование, а касае промяна предназначението на сграда на закрито училище.

 **Чл.-кор. проф. Хр. Белоев:** Да, благодаря ви. Господин Чакърян.

 **Д-р Ерв. Чакърян /реплика/:** Благодаря, господин Председател. Господин Кмет, колеги, явно е за какво ще направя реплика, даване на съгласие за промяна предназначение, минахме в темата за образованието и начина как да си обучаваме децата и по какъв начин. Господин Професоре, правя репликата специално към Вас, позволихте си в началото на сесията да влезете грубо, цитирайки на друг език … има едни етични норми от тази трибуна да се говори на български език. Преди време един бивш, наш колега на друг език говореше, забележете, Чакърян се казвам и говоря правилен български. И следващият момент, сега влизаме в темата за образованието, сериозен съм, колеги, не е смешно.

 **Чл.-кор. проф. Хр. Белоев:** Моля за тишина.

 **Д-р Ерв. Чакърян:** Не виждам мястото и начина да коментираме наредби приети евентуално от Европейския съюз, следващия момент да предлагаме още 10 години отгоре с извинение, че влиза в ресора на образованието. Благодаря ви.

 **Чл.-кор. проф. Хр. Белоев:** Благодаря. Други изказвания? Да, заповядайте, Бедрос Пехливанян.

 **Г-н Б. Пехливанян:** Колеги, ще бъда много кратък. В моментът разглеждаме съвсем друго, съвсем друго нещо, не говорим за образование. Тука говорим за едно училище, което от 8 години е закрито, другото училище от преди 4 години. Тези сгради се рушат и в момента тази инициатива, която общинска администрация е подела, Дай Боже, както и колегата Пазарджиев каза, дано да свърши с добър край. Защото това всичко, което го разискваме сега зависи от Министерство на образованието, ако то каже не, този пилот и много изключително социален проект може да не стане. Така, че по-добре е да спасим това училище, да стане нещо, което да е в социалната сфера, отколкото да мислим за разни комисии за образование и така нататък. Професор Михайлов, Вие преди малко казахте, че северозападен и еди какъв си район изчезват и така нататък, ами като няма деца естествено тези училища да стоят и да се рушат ли?

 **Чл.-кор. проф. Хр. Белоев:** Благодаря. Росица Георгиева.

 **Г-жа Р. Георгиева:** Уважаеми господин Председател, уважаеми господин Кмет, уважаеми колеги, наистина ще бъда много кратка, защото темата, която е поставена е съвсем друга и не касае образованието, това е промяна на предназначение. Като изпълняващ длъжността началник на РУО-Русе съм дала това съгласие, защото всички институции, училища, директорите са заявили, че нямат необходимост да ползват тези сгради. А специално към господин Михайлов искам да кажа следното нещо, преминаването на едносменен режим е 20-та – 21-ва и то съгласно изискванията на Наредба 10 за организацията на училищното образование. И в моментът това преминаване не ни решава проблема с тази сграда. Подкрепям инициативата на общинска администрация с този експеримент с промяна предназначението за жилищни нужди, защото социалните жилищни нужди на гражданите също са важни и могат да окажат своето влияние върху това те да остават в този град. Защото, когато те са в този град и децата ще бъдат в този град, и ще има необходимия брой ученици, които да посещават образователните заведения. Ние в момента сме пред приемане на държавен план-прием, 600 деца не ни достигат. И тепърва ще излизат проблеми и с професионалното образование, и с пълняемост броя на паралелките. Но, когато една сграда не се ползва по-добре да бъде разрушена или наистина да се смени нейното предназначение. А иначе съм отворена и ще ви помоля наистина да влезем в диалог и да говорим за бъдещето на русенското образование. Благодаря.

 **Чл.-кор. проф. Хр. Белоев:** Благодаря. Доста така коментираме темата, господин Михайлов, Вие предлагате да се състави експертна група от представители на общинска администрация, бизнеса, регионалното управление на образование, директори на училища, учители, общественици, други, ако гласуваме това предложение, може би въпрос на друг доклад трябва да бъде, с обсъждане от председателя на комисията, който е Янев или на РУО-то … ( коментар от зала не се чува ) Малко по-тежка тема за разработване на програма, стратегия за развитие на образователната система в Община Русе. Тук става въпрос за нещо доста голямо и сериозно, което може би има нужда от по-детайлно обмисляне. А така на ход, едва ли бихме могли да го решим. (коментар от зала не се чува ) Това не отлага въпроса да се движи това, може би да се обмисли и да се внесе на следващи сесии с по така друг доклад. Приемате ли? (коментар от зала не се чува) Да. Други? Михайлов, изказване, реплика или право на отговор, какво да бъде? (коментар от зала не се чува) Право на отговор. .

 **Проф. Н. Михайлов:** Значи, уважаеми господин Кмете, господин Председателю, колеги общински съветници, дами и господа, значи аз съм пристрастен към тая тема по простите причини, целия ми живот е свързан с образование, по този повод не разбирам някои от нещата тук, които се говорят. Вероятно ще пропусна нещо, но все пак. Вижте, г-жо Георгиева, в чл. 35, ал. 2, която Вие сте написали всъщност е казано, внимавайте, моля ви, на основание чл. 35, ал. 2 от Закона за предучилищно и училищно образование, имотите освободени в резултат на закриване на общински училища, за които няма обществена потребност могат да се ползват и за други дейности, при едновременно изпълнение на следните условия: 1. в срок от две години не е идентифицирана обществена потребност от използването им за образователни, здравни, социални или хуманитарни дейности; 2. налице е положително становище на министъра на образованието и науката, изготвено въз основа на оценка на образователните потребности в общината; 3. населеното място е с население под 5 хиляди души. Досега аз исках да кажа, че тази сграда нищо, че ние не я обсъждаме в момента, но говорим за училища, за български училища, те не трябва според мене, да се използват за нищо друго освен за тези дейности, които са упоменати. Дали това ще бъде … (коментар от зала не се чува)

 **Чл.-кор. проф. Хр. Белоев**: Моля за тишина. (коментар от зала не се чува) Моля за тишина.

 **Проф. Н. Михайлов:** Искам да кажа, че ако се стигне до това да разглеждаме съдбата на кое да е училище, Вие сте права, не искам да цитирам кои училища са …, защото и ние сме там с тези 200 декара и никакви студенти, ние трябва да помислим как това да се запази именно за тези дейности. Дали ще бъде, примерно някакъв иновативен средношколски център, дали ще бъде за извънкласни дейности, дали за здравни и други нужди, това нещо трябва да се обсъди, да се обсъди, аз не казвам точно сега да го направим. Само за момент погледнете как намалява населението на Русе и погледнете, втория слайд, колега, ако обичате за жилищните нужди, нашия град има достатъчно в областта жилища. Тоест аз не искам да кажа, че …, само секунда, не искам да кажа, че трябва да противопоставим групата на социално-слаби на другите, но просто трябва да помислим заедно какво да правим. Това е моята идея, нищо повече. Благодаря.

 **Чл.-кор. проф. Хр. Белоев:** Благодаря. Колеги, явно въпроса се нуждае от обсъждане, не тук на … (коментар от зала не се чува) Да, госпожа Шилкова.

 **Г-жа Д. Шилкова:** Последно само, за да прекъснем този дебат, който пак казвам е изцяло извън темата. Вчера ни приключи настанителната комисия, 227 са семействата, които са в списъка за 2018 година, имат право и са картотекирани и са крайно нуждаещи се.

 **Чл.-кор. проф. Хр. Белоев:** Благодаря. Други? Не виждам. Аз също благодаря на кмета за оттеглянето на точка 1 от решенията, въпреки това стана сериозен дебат. И явно има нужда от коментиране на тези въпроси, но в друга посока, с формати, може би някакви обсъждания да бъдат направени със заинтересованите страни и да се излезе с конкретни предложения и становища, които на сесия да бъдат предлагани. Така, проекта за решение само точка 2 е, гласуваме.

**КВОРУМ – 46. С 46 гласа „за”, 0 „против” и 0 „въздържали се” се прие**

**РЕШЕНИЕ № 746**

 На основание чл. 21, ал. 1, т. 8 и чл. 21, ал. 2 от ЗМСМА, във връзка с чл. 39, ал. 3 и чл. 134, ал. 8 от ЗУТ, чл. 305, ал. 1 от ЗПУО, Общински съвет – Русе реши:

Дава съгласие при спазване на чл. 39, ал. 3 и чл. 134, ал. 8 от ЗУТ, и след съгласие на Министъра на образованието и науката, за промяна на предназначението на урегулиран поземлен имот и сграден фонд (сгради), от „обекти, комплекси за образованието“ в „за жилищни нужди“, както следва:

 1. ПИ с идентификатор 63427.10.372 по Кадастралната карта на гр. Русе с площ 8 680 кв.м., с начин на трайно ползване: за обект, комплекс за образование, представляващ УПИ III-372-за училище, от кв. 147 по Регулационния план на гр. Русе, заедно с изградените в него пет броя сгради с идентификатори по Кадастралната карта на гр. Русе 63427.10.372.1, 63427.10.372.2, 63427.10.372.3, 63427.10.372.4 и 63427.10.372.5, освободени след закриване на Основно училище «Св. св. Кирил и Методий» - гр. Русе, кв. Средна кула.

**16 Точка**

**Отстраняване на непълноти и грешки в кадастралната карта и кадастралните регистри на гр. Русе и отразяване на съществуващ обслужващ път**

 **Чл.-кор. проф. Хр. Белоев:** Госпожа Шилкова, заповядайте.

 **Г-жа Д. Шилкова:** Нанасяме обслужващ път в кадастралната карта, поддържам предложението.

 **Чл.-кор. проф. Хр. Белоев:** Благодаря. Въпроси и изказвания? Няма, гласуваме.

**КВОРУМ – 48. С 48 гласа „за”, 0 „против” и 0 „въздържали се” се прие**

**РЕШЕНИЕ № 747**

 На основание чл. 21, ал. 1, т. 8 и чл. 21, ал. 2 от ЗМСМА, във връзка с чл. 8, ал. 1 от ЗОС и чл. 51, ал. 3 от ЗКИР, Общинският съвет реши:

Дава съгласие за отстраняване на непълноти и грешки в КККР на гр. Русе засягащи ПИ с идентификатори 63427.179.74 и 63427.179.75 по КККР на гр. Русе, с цел отразяване на съществуващ обслужващ път, преминаващ през посочените общински имоти, съгласно предоставена скица - проект, като след изменението на КК на гр. Русе се обособяват:

 1. Новообразуван ПИ с идентификатори 63427.179.74 - частна общинска собственост с площ 14,862 дка, намиращ се в землището на гр. Русе, мест. „Орта Екенлик“, с начин на трайно ползване - лозе, трета категория, предмет на АЧОС № 2993/14.06.1999 г.

 2. Новообразуван ПИ с идентификатори 63427.179.75 - публична общинска собственост с площ 17,061 дка, намиращ се в землището на гр. Русе, мест. „Под Ормана“, с начин на трайно ползване - пасище, мера, шеста категория, предмет на АОС № 3091/26.07.1999 г.

 3. Новообразуван обслужващ път, представлява ПИ с идентификатори 63427.179.122 - общинска собственост, с площ 2,289 дка, с начин на трайно ползване - за селскостопански, горски, ведомствен път, намиращ се в землището на гр. Русе.

**17 Точка**

**Прекратяване на съсобственост в ПИ №066011, находящ се в местността „Селището“, землище на село Басарбово, Община Русе**

 **Чл.-кор. проф. Хр. Белоев:** Госпожа Шилкова.

 **Г-жа Д. Шилкова:** Прекратяваме съсобственост чрез изкупуване дела на общината, нямаше забележки към предложението.

 **Чл.-кор. проф. Хр. Белоев:** Благодаря. Въпроси и изказвания? Не виждам, гласуваме.

**КВОРУМ – 47. С 47 гласа „за”, 0 „против” и 0 „въздържали се” се прие**

**РЕШЕНИЕ № 748**

 На основание чл. 21, ал. 2, във връзка с чл. 21, ал. 1, т. 8 от ЗМСМА, чл. 36, ал. 1, т. 2; чл. 41, ал. 2 от ЗОС, чл. 34, ал. 1, т. 2 и чл. 34, ал. 3 от Наредба №1 за общинската собственост на Общински съвет – Русе, във връзка с Протокол №22/26.10.2017 г. на Комисията по общинска собственост и заявление от Пенка Димитрова Господинова, Общинският съвет реши:

 1. Дава съгласие за прекратяване съсобствеността между Община Русе, от една страна и Пенка Димитрова Господинова, от друга страна, чрез изкупуване дела на общината, представляващ 1656/9106 кв.м. ид.ч. от поземлен имот №066011, целият с площ от 9106 кв.м., находящ се в землището на село Басарбово, Община Русе, местност „Селището“, начин на трайно ползване: Зеленчукова култура, трета категория при неполивни условия, предмет на Акт №8530/17.11.2017 г. за частна общинска собственост, вписан под №107, том 38, вх. рег. №16932/23.11.2017 г. по описа на Служба по вписванията – град Русе към Агенция по вписванията, от другия съсобственик Пенка Димитрова Господинова, срещу заплащане на цена в размер на 1 994,00 лв. (хиляда деветстотин деветдесет и четири лева), без дължими данъци и такси. Данъците и таксите са за сметка на Пенка Димитрова Господинова.

 Решението подлежи на оспорване чрез Общински съвет – Русе пред Административен съд – Русе в 14-дневен срок от оповестяването му.

**18 Точка**

**Предоставяне безвъзмездно за управление на недвижими имоти - общинска собственост, намиращи се на територията на Община Русе, на Областна дирекция на МВР-Русе**

 **Чл.-кор. проф. Хр. Белоев:** Госпожа Шилкова.

 **Г-жа Д. Шилкова:** Това са две приемни на ОД на МВР, в квартал Чародейка и Червена вода, удължаваме срока за безвъзмездно управление с 10 години.

 **Чл.-кор. проф. Хр. Белоев:** Благодаря. Въпроси и изказвания по точката? Не виждам. Режим на гласуване.

**КВОРУМ – 47. С 47 гласа „за”, 0 „против” и 0 „въздържали се” се прие**

**РЕШЕНИЕ № 749**

 На основание чл.21, ал.1, т.8 и чл. 21, ал.2 от ЗМСМА; чл.12, ал.3 и ал.4 от ЗОС и чл. 10, ал. 3 и чл. 12, ал. 2 от Наредба №1 на Общински съвет-Русе за общинската собственост, Общинският съвет реши:

 Предоставя безвъзмездно за управление, на Областна дирекция на МВР-Русе за нуждите на участък „Чародейка“ и участък „Червена вода“ към Второ РУ-Русе, за срок от 10 (десет) години на следните недвижими имоти-общинска собственост, намиращи се:

1. В гр. Русе, кв. „Чародейка-Г-юг”, ул. Тодор Икономов № 1, бл. 213, вх. 4, ет. 0 /ниско тяло/, представляващ самостоятелен обект в сграда с идентификатор 63427.6.125.4.14 със застроена площ 190,77 кв.м., заедно с 3,5823 % идеални части от общите части на сградата, с предназначение на самостоятелния обект: за делова и административна дейност, предмет на АЧОС № 6733/30.07.2012 г., вписан под №183, том 27, н.д. 5465, парт. №9629, вх.рег.№9900 от 06.08.2012 г. по описа на Службата по вписвания – Русе.

2. В с. Червена вода, представляващ поземлен имот №501.424 по кадастрален план на с. Червена вода, ЕКАТТЕ: 80460, Община Русе с площ 664 кв.м., трайно предназначение на територията: урбанизирана, начин на трайно ползване: за обект, комплекс за култура и изкуство, заедно с построените в имота 3 сгради: 1. №501.424.1 - 2 етажа, Масивна, Сграда за култура и изкуство, 113 кв.м.; 2. №501.424.2 - 1 етаж, Масивна, Сграда за енергопроизводство, 27 кв.м.; 3. №501.424.3 - 1 етаж, Масивна, Гараж, 21 кв.м., предмет на АПОС № 6781/10.10.2012г., вписан под №135, том 37, н.д. 7452, парт. №13132, вх.рег.№13492 от 15.10.2012 г. по описа на Службата по вписвания – Русе.

Решението подлежи на оспорване чрез ОбС-Русе пред Административен съд-Русе в 14-дневен срок от съобщаването му.

**19 Точка**

**Отдаване под наем на част от сграда – частна общинска собственост за клуб на Сдружение „Мото клуб ЛФФЛ МС – Русе“**

 **Чл.-кор. проф. Хр. Белоев:** Госпожа Шилкова.

 **Г-жа Д. Шилкова:** Това е част от бившата детска градина в с. Николово, помещението ще се ползва за обучение свързано с безопасност на движение по пътищата, поддържам предложението.

 **Чл.-кор. проф. Хр. Белоев:** Благодаря. Въпроси и изказвания, имате ли по точката? Няма. Режим на гласуване.

**КВОРУМ – 46. С 46 гласа „за”, 0 „против” и 0 „въздържали се” се прие**

**РЕШЕНИЕ № 750**

 На основание чл. 21, ал. 2, във връзка с чл. 21, ал. 1, т. 8 от Закона за местното самоуправление и местната администрация, във връзка с чл. 14, ал. 6 от Закона за общинската собственост, чл. 305, ал. 1 от Закона за предучилищното и училищното образование, чл. 15, ал. 6 от Наредба № 1 на Общинския съвет за общинската собственост, във връзка с чл. 1, т. 2, чл. 2, ал. 1, т. 21, чл. 3, чл. 4 и чл. 5 от Наредба №2 на Общинския съвет за начални цени за отдаване под наем на общински обекти със стопанско и административно предназначение, Общински съвет – Русе реши:

Дава съгласие да се отдаде под наем за срок от пет години на Сдружение „Мото клуб ЛФФЛ МС – Русе“, БУЛСТАТ 177175390 част от сграда – частна общинска собственост, представляваща помещение, с площ 180,00 кв. м, разположено в западния край на сградата, цялата със застроена площ от 450,00 кв. м, представляваща закрита детска градина, разположена в урегулиран поземлен имот (УПИ) III-1785, от кв. 27, по регулационният план на с. Николово, ЕКАТТЕ 51679, Община Русе, отдавано под наем като клуб на сдружението, при спазване на чл. 305, ал. 1 от ЗПУО и месечна наемна цена – 76,03 лв. без включен ДДС.

**20 Точка**

**Провеждане на публичен търг с явно наддаване за отдаване под наем за срок от пет години на части от терени – публична общинска собственост за разполагане на рекламно-информационни елементи с площ над 3,00 кв. м. на територията на гр. Русе**

 **Чл.-кор. проф. Хр. Белоев:** Госпожа Шилкова.

 **Г-жа Д. Шилкова:** Две свободни позиции по одобрената схема – 220, 221, поддържам предложението.

 **Чл.-кор. проф. Хр. Белоев:** Благодаря. Въпроси и изказвания по точката? Няма. Режим на гласуване.

**КВОРУМ – 46. С 46 гласа „за”, 0 „против” и 0 „въздържали се” се прие**

**РЕШЕНИЕ № 751**

 На основание чл. 21, ал. 1, т. 8, във връзка с чл. 21, ал. 2 от ЗМСМА, чл. 14, ал. 2 и 7 от ЗОС, във връзка с чл. 57, ал. 1 и ал. 3 от ЗУТ, във връзка с чл. 11, ал. 1 и ал. 2 от Наредба №1 за общинската собственост на Общински съвет - Русе, във връзка с чл. 1, т. 1, чл. 2, ал. 1, т. 38, чл. 3 и чл. 5 от Наредба №2 на Общински съвет - Русе за началните цени за отдаване под наем на общински обекти със стопанско и административно предназначение, Общински съвет – Русе реши:

Дава съгласие да бъде проведен публичен търг с явно наддаване за отдаване под наем, за срок от пет години, на части от терени – публична общинска собственост, за разполагане на рекламно-информационни елементи на територията на гр. Русе, с изобразителна площ над 3,00 кв.м, с начална тръжна месечна наемна цена 15,44 лв. за един кв.м изобразителна площ, без включен ДДС, както следва:

1. Част от терен – публична общинска собственост, за поставяне на рекламно-информационен елемент (РИЕ), позиция №220 от Общата схема за разполагане на рекламно-информационни елементи по чл. 57 от ЗУТ на територията на гр. Русе с рекламна площ над 3 кв.м, с размери 4,00/3,00 м, в гр. Русе, бул. "Цар Освободител", посока център, в зелената площ преди съществуващата бензиностанция/газстанция;
2. Част от терен – публична общинска собственост, за поставяне на РИЕ, позиция №221 от Общата схема за разполагане на рекламно-информационни елементи по чл. 57 от ЗУТ на територията на гр. Русе с рекламна площ над 3 кв.м, с размери 4,00/3,00 м, в гр. Русе, в тревната площ на бул. "Мидия Енос", посока пътен възел "Охлюва", пред бл. "Дунавски строител";

**21 Точка**

**Провеждане на публичен търг с явно наддаване за отдаване под наем за части от терени – публична общинска собственост за разполагане на преместваеми обекти по чл. 56 от ЗУТ**

 **Чл.-кор. проф. Хр. Белоев:** Госпожа Шилкова.

 **Г-жа Д. Шилкова:** Шест търга за преместваеми обекти по одобрена от главния архитект схема за поставяне, поддържам предложението.

 **Чл.-кор. проф. Хр. Белоев:** Благодаря. Въпроси и изказвания? Няма. Режим на гласуване.

**КВОРУМ – 46. С 44 гласа „за”, 1 „против” и 1 „въздържали се” се прие**

**РЕШЕНИЕ № 752**

 На основание чл. 21, ал. 2, във връзка с чл. 21, ал. 1, т. 8 от ЗМСМА, чл. 14, ал. 7, във връзка с чл. 14, ал. 2 от ЗОС, във връзка с чл. 56, ал. 1 и 5 от ЗУТ, чл. 11, ал. 1 и 2 от Наредба №1 за общинската собственост на Общински съвет – Русе, във връзка с чл. 1, т. 1, чл. 2, ал. 1, т. 1 и т. 33, ал. 2, чл. 3 и чл. 5от Наредба №2 на Общински съвет - Русе, за началните цени за отдаване под наем на общински обекти със стопанско и административно предназначение, Общински съвет – Русе реши:

 Дава съгласие да бъде проведен публичен търг с явно наддаване за отдаване под наем за срок от пет години на части от терени - публична общинска собственост, за разполагане на преместваеми обекти, както следва:

1. Част от терен – публична общинска собственост, за поставяне на преместваем обект – павилионза продажба на цветя №1, с площ от 9,00 кв. м, в гр. Русе, зад градинката срещу Градските хали, зона „В2“, с начална тръжна месечна наемна цена – 116,00 лв. (Сто и шестнадесет лева) без включен ДДС.
2. Част от терен – публична общинска собственост, за поставяне на преместваем обект – павилионза продажба на цветя №2, с площ от 9,00 кв. м, в гр. Русе, зад градинката срещу Градските хали, зона „В2“, с начална тръжна месечна наемна цена – 116,00 лв. (Сто и шестнадесет лева) без включен ДДС.
3. Част от терен – публична общинска собственост, за поставяне на преместваем обект – павилионза продажба на цветя №3, с площ от 9,00 кв. м, в гр. Русе, зад градинката срещу Градските хали, зона „В2“, с начална тръжна месечна наемна цена – 116,00 лв. (Сто и шестнадесет лева) без включен ДДС.
4. Част от терен – публична общинска собственост, за поставяне на преместваем обект – павилионза продажба на цветя №4, с площ от 9,00 кв. м, в гр. Русе, зад градинката срещу Градските хали, зона „В2“, с начална тръжна месечна наемна цена – 116,00 лв. (Сто и шестнадесет лева) без включен ДДС.
5. Част от терен – публична общинска собственост, за поставяне на преместваем обект – павилион за продажба на цветя №4, с площ 6,00 кв. м, в гр. Русе, ЦГЧ, при градинката на ул. „Хан Крум“, пред Младежкия център, с начална тръжна месечна наемна цена – 77,30 лв. (Седемдесет и седем лева и тридесет стотинки) без включен ДДС.
6. Част от терен – публична общинска собственост, за поставяне на преместваем обект – павилион за търговска дейност, с площ от 18,60 кв. м, в гр. Русе, ж. к. „Чародейка-Г-Юг”, ул. „Тодор Икономов”, срещу пазара, т. 515 от Общата схема за поставяне на преместваеми обекти по чл. 56 от ЗУТ на територията на гр. Русе, с начална тръжна месечна наемна цена – 59,00 лв. (Петдесет и девет лева) без включен ДДС.
7. Част от терен – публична общинска собственост, за поставяне на преместваем обект – павилион за търговска дейност, с площ от 75,57 кв. м, в гр. Русе, ж. к. „Дружба-3”, ул. „Даме Груев”, до блок 6, т. 103 от Общата схема за поставяне на преместваеми обекти по чл. 56 от ЗУТ на територията на гр. Русе, с начална тръжна месечна наемна цена – 236,00 лв. (Двеста тридесет и шест лева) без включен ДДС.
8. Част от терен – публична общинска собственост, за поставяне на щанд за продажба на пуканки и царевица, с площ 3,00 кв. м.позиция „А-2“, в гр. Русе, северозападният ъгъл на кръстовището на ул. "Александровска" и ул. "Отец Паисий", зона "А", с начална тръжна месечна наемна цена – 140,00 лв. (Сто и четиридесет лева) без включен ДДС.
9. Част от терен – публична общинска собственост, за поставяне на щанд за продажба на сладолед, с площ 4,00 кв. м, позиция „А-9“, в гр. Русе, пл. „Хан Кубрат“, зона „А“, с начална тръжна месечна наемна цена – 186,00 лв. (Сто осемдесет и шест лева) без включен ДДС.

**22 Точка**

**Приемане на Общински годишен план за младежта на Община Русе за 2018 година**

 **Чл.-кор. проф. Хр. Белоев:** Госпожа Петрова.

 **Г-жа Ир. Петрова:** Уважаеми дами и господа на вашето внимание е годишния общински план за младежта, знаете че той се приема всяка година през януари в изпълнение на Закона за младежта. Документът кореспондира с няколко стратегически документа на Европейския съюз, Националната програма за младежта и специфики, които всяка година влагаме в дейностите. Тази година планът за младежките дейности е съобразен с представителството на Европейския съюз и с това, че Европейската комисия обяви 2018-та година за Европейска година за защита на културното наследство. Няколко нови дейности влизат в младежкия план, свързани с кариерното ориентиране и партньор в изпълнение на дейностите в тази връзка става и Центъра за подкрепа и личностно развитие в Русе. Документът мина на обсъждане във всички комисии, нямаше забележки.

 **Чл.-кор. проф. Хр. Белоев:** Да, благодаря. Въпроси и изказвания по точката? Няма, режим на гласуване.

**КВОРУМ – 45. С 45 гласа „за”, 0 „против” и 0 „въздържали се” се прие**

**РЕШЕНИЕ № 753**

На основание чл. 21, ал. 1, т. 12 и ал. 2 от ЗМСМА, във връзка с чл. 16, ал. 1 от Закона за младежта, Общински съвет Русе реши:

1. Приема Общински годишен план за младежта на Община Русе за 2018 год., съгласно Приложение 1.
2. Възлага на кмета на Община Русе изпълнението и контрола на Общинския годишен план за младежта на Община Русе за 2018 год.

**23 Точка**

**Разрешение за изработване на проект за подробен устройствен план – план за застрояване на поземлени имоти 503.205 и 503.208 в местност „Дрибак 6“ в землището на с. Николово, Община Русе**

 **Чл.-кор. проф. Хр. Белоев:** Господин Наков.

 **Г-н Дим. Наков:** Благодаря Ви, господин Председателю. Уважаеми общински съветници, с това предложение се предлага да се одобри задание и да се разреши изработването на ПУП – план за застрояване за поземлен имот в местността „Дрибак 6“, землището на село Николово. За имотът се предвижда зона ЖМ, тоест жилищно застрояване с малка височина до 10 метра. Благодаря.

 **Чл.-кор. проф. Хр. Белоев:** Благодаря. Въпроси и изказвания? Няма. Режим на гласуване.

**КВОРУМ – 44. С 44 гласа „за”, 0 „против” и 0 „въздържали се” се прие**

**РЕШЕНИЕ № 754**

На основание чл. 21, ал. 2 във връзка с чл. 21, ал. 1, т. 11 от ЗМСМА, чл. 124а, ал. 1 и чл. 124б, ал. 1 във връзка с чл. 110, ал. 1, т. 3 от ЗУТ и искане с № УТ-27-74/27.11.2017г. от Вихрен Богомилов Бойчев, Общински съвет – Русе

1. Одобрява задание за изработване на ПУП – ПЗ за новообразувани поземлени имоти 503.205 и 503.208 в местност „Дрибак 6“ в землището с. Николово, Община Русе, като с ограничителни линии се определя ново застрояване, разположено на по 3,00 м от страничните имотни граници и на по 5,00 м от дъното на имотите;
2. Разрешава изработване на ПУП – ПЗ за новообразувани поземлени имоти 503.205 и 503.208 в местност „Дрибак 6“ в землището с. Николово, Община Русе, в съответствие с одобреното задание по т. 1.

Решението подлежи на разгласяване по реда на чл. 124б, ал. 2 от ЗУТ.

**24 Точка**

**Даване на разрешение за изработване на проект за подробен устройствен план – план за застрояване за имот №177023, находящ се в местност „Пундев Баир“ в землището на с. Николово, с код по ЕКАТТЕ 51679, община Русе**

 **Чл.-кор. проф. Хр. Белоев:** Господин Наков.

 **Г-н Дим. Наков:** Благодаря Ви, господин …

 **Чл.-кор. проф. Хр. Белоев:** Сменете наименованията на местностите.

 **Г-н Дим. Наков**: То не е така лесна тая процедура. То и до някои градове има местност „До село“, но няма значение, останали са от преди. Уважаеми общински съветници, на вашето внимание се предлага да се одобри задание и да се разреши изработването на ПУП – план за застрояване за имот, находящ се, аз ще я кажа в известната за много русенци „Пундев баир“, землището на с. Николово. Характерът на застрояването отново, както в предния доклад е за ниско жилищно застрояване до 10 метра ЖМ.

 **Чл.-кор. проф. Хр. Белоев:** Благодаря. Въпроси и изказвания? Няма. Режим на гласуване.

**КВОРУМ – 47. С 47 гласа „за”, 0 „против” и 0 „въздържали се” се прие**

**РЕШЕНИЕ № 755**

На основание чл. 21, ал. 2 от ЗМСМА, във връзка с чл. 21, ал. 1, т. 11 от ЗМСМА, чл. 124а, ал. 1 и чл. 124б, ал. 1 от ЗУТ, във връзка с чл. 110, ал. 1, т. 3 от ЗУТ и искане с свх. №УТ-27-81 от 19.12.2017 г., от Цветомир Христов Денев, Общински съвет – Русе реши:

1. Одобрява задание за изработване на Подробен устройствен план (ПУП) – План за застрояване (ПЗ) за имот №177023, находящ се в местност „Пундев Баир“ в землището на с. Николово, с код по ЕКАТТЕ 51679, община Русе. Като с ПЗ се определя със задължителни линии ново застрояване, с размери 21,00/16,00 м., като са спазени всички законови отстояния от имотните граници и бъдещото застрояване е съобразено със сервитутите на преминаващите през имота мрежи.
2. Разрешава изработването на ПУП – ПЗ за имот №177023, находящ се в местност „Пундев Баир“ в землището на с. Николово, с код по ЕКАТТЕ 51679, община Русе, в съответствие с одобреното в т. 1 задание.

**25 Точка**

**Отпускане на персонална пенсия**

 **Чл.-кор. проф. Хр. Белоев:** Господин Мевлюдов, заповядайте.

 **Г-н Ерд. Мевлюдов:** Благодаря. Уважаеми общински съветници, в Община Русе е постъпило заявление от г-жа Вероника Кирчева с настоящ адрес: Община Русе, с. Червена вода, за отпускане на персонална пенсия на малолетния и син Явор Кирчев. Към заявлението са приложени всички необходими документи, поддържаме така направеното предложение, нямаше забележки по комисиите. Благодаря.

 **Чл.-кор. проф. Хр. Белоев:** Благодаря. Въпроси и изказвания? Режим на гласуване.

**КВОРУМ – 46. С 46 гласа „за”, 0 „против” и 0 „въздържали се” се прие**

**РЕШЕНИЕ № 756**

На основание чл.21, ал.1, т.23 от ЗМСМА и чл. 92 от Кодекса за социално осигуряване във връзка с чл.7, ал.4, т.3 от Наредбата за пенсиите и осигурителния стаж, Общински съвет - Русе реши:

1. Предлага на Министъра на труда и социалната политика, който да предложи на Министерски съвет да бъде отпусната персонална пенсия на:

Явор Пламенов Кирчев, ЕГН: 054419\*\*\*\*.

2. Задължава Кмета на Община Русе в 7-дневен срок да изпрати документите до НОИ – София за разрешаване.

**26 Точка**

**Създаване на Временна комисия към Общински съвет – Русе за проучване на обстоятелствата около прекратяване дейността на корабостроителницата в град Русе, за възможностите за възобновяване на дейността и положението на работниците от предприятието**

 **Чл.-кор. проф. Хр. Белоев:** Господин Рашев.

 **Г-н Пл. Рашев:** Уважаеми господин Председател, уважаеми общински съветници, предложението е от групата на Българската социалистическа партия и е свързано с обществено-значим въпрос, което беше поставено още преди 8 месеца. Тъй като някои неща определено не се свършиха, желанието на групата е да …, Общинския съвет да вземе следното решение „Създава временна комисия за проучване обстоятелствата около прекратяване дейността на Корабостроителницата в град Русе, за възможностите за възобновяване дейността и положението на работниците от предприятието“. Комисията е в състав: председател – Пламен Рашев, членове: Илиян Илиев, Траян Тотев, Галин Ганчев, Веселин Велчев, Роберт Калустян, Айдоан Джелил, Валери Иванов, Веселко Цветков.

 **Чл.-кор. проф. Хр. Белоев:** Моля за тишина.

 **Г-н Пл. Рашев:** Втора точка от решението – комисията в срок от 3 месеца да внесе в Общинския съвет доклад за констатациите си и проект за решение на Общинския съвет с позиция по въпроса. Едно допълнение, основанието е чл. 63, ал. 2, т. 3, а не, както е записано алинея …

 **Чл.-кор. проф. Хр. Белоев:** Това е преди проекта за решение. Благодаря.

 **Г-н Пл. Рашев:** Благодаря за вниманието.

 **Чл.-кор. проф. Хр. Белоев:** Благодаря. Предложението е съгласувано с всички групи, всяка група си е дала представител в комисията. Все пак, има ли желание за изказване? Не виждам. Режим на гласуване по точката.

**КВОРУМ – 39. С 35 гласа „за”, 0 „против” и 4 „въздържали се” се прие**

**РЕШЕНИЕ № 757**

На основание чл. 21, ал. 1, т. 1 и ал. 2 от ЗМСМА, във връзка с чл. 54, ал. 1 от Правилника за организацията и дейността на Общински съвет – Русе, неговите комисии и взаимодействието му с общинската администрация, Общински съвет – Русе реши:

1. Създава временна комисия за проучване на обстоятелствата около прекратяване дейността на корабостроителницата в град Русе, за възможностите за възобновяване на дейността и положението на работниците от предприятието в състав: председател Пламен Рашев и членове: Илиян Илиев,Траян Тотев, Галин Ганчев, Веселин Велчев, Роберт Калустян, Айдоан Джелил, Валери Иванов и Веселко Цветков.
2. Комисията в срок от три месеца да внесе в Общински съвет – Русе доклад за констатациите си и проект за решение на общинския съвет с позиция по въпроса.

**27 Точка**

**Питания на общински съветници**

 **Чл.-кор. проф. Хр. Белоев**: Питане от Траян Тотев, заповядайте.

 **Г-н Тр. Тотев:** Уважаеми господин Кмете, през месец декември 2017 година, по време на …

 **Чл.-кор. проф. Хр. Белоев:** Моля за тишина.

 **Г-н Тр. Тотев:** … по време на срещите с граждани …

 **Чл.-кор. проф. Хр. Белоев:** Моля за тишина.

 **Г-н Тр. Тотев:** През месец декември 2017 година по време на срещи с граждани бях сигнализиран за проблем, който през годините е бил пренебрегван. В град Русе на бул. „Цар Освободител“28, до спирка Сердика се помещава оказион тротоарът пред оказиона е завзет от разпръснати предмети, които са изложени за продажба. След проверка от моя страна установих, че ежедневно това пространство от тротоара се използва като търговска площ, загрозява облика на града ни и причинява неудобства на пешеходците. Във връзка с изложеното, моля да отговорите на следните въпроси: на какво правно основание съдържателя на посочения оказион използва тротоарната площ пред него за разполагане на вещи с цел продажба? Какви действия ще бъдат предприети от ваша страна във връзка с изложения проблем? И третият въпрос е одобрявате ли в централната част на град Русе, който има претенции да бъде най-европейския град в България да има разположен битак, характерен за Ориента? Благодаря ви.

 **Чл.-кор. проф. Хр. Белоев:** Благодаря. Господин Ненов.

 **Г-н Св. Ненов:** Уважаеми господин Кмет, уважаеми господин Председател, госпожи и господа общински съветници, ще ви прочета писмото на кмета, относно извършената проверка и мерките. До господин Траян Тихомиров Тотев, общински съветник от групата на Патриотите-ВМРО-Глас народен. Уважаеми господин Тотев, във връзка с Ваше питане с Вх. №44 от 18.01.2018 г. на Общински съвет - Русе, Ви уведомявам следното: По точка 1 - „На какво правно основание съдържателят на посочения оказион използва тротоарната площ пред него за разполагане на вещи с цел продажба?“ Отговор, съгласно чл.15 от Наредба №5 на Общински съвет-Русе, търговската дейност на открито се извършва от физически и юридически лица, след депозиране на искане до Кмета на Община Русе и получаване на разрешение за ползване на мястото от Кмета или от оправомощено от него лице. В конкретния случай управителят на търговския обект няма разрешение за извършване на търговия на открито. По точка 2 – „Какви действия ще бъдат предприети от Ваша страна, във връзка с изложения проблем?“ Отговор, СЗ „КООРС“ извърши проверка на посочения адрес, а именно гр. Русе, бул.“Цар Освободител“ №28. По време на проверката се установи, че пред търговския обект са изложени стоки от номенклатурата на същия, без издадено разрешение за ползване на място от Община Русе. На управителят на фирмата се състави Констативен протокол с предписание и срок за премахване на изложената стока пред търговския обект. След изтичане на указания срок се извършиха няколко проверки, при които не бяха констатирани нарушения на наредбите на Общински съвет-Русе и нямаше изложени стоки на тротоара пред обекта. По точка 3 – „Одобрявате ли в централната част на гр. Русе, който има претенции да бъде най-европейския град в България да има разположен битак, характерен за ориента?“ Отговор, Община Русе не одобрява подобно разполагане на стоки по тротоари и общински терени не само в централната част на града, но и изобщо на територията на Община Русе. Извършването на търговска дейност следва да бъде съобразено с нормативните изисквания по закон, както и в съответствие с наредбите, приети от Общински съвет- Русе. Пламен Стоилов – кмет на Община Русе.

 **Чл.-кор. проф. Хр. Белоев:** Благодаря. Имате ли нещо да кажете? (коментар от зала не се чува) Заповядайте. Аз всеки ден минавам от там, видях че вече няма такива работи.

 **Г-н Тр. Тотев:** Искам да благодаря за бързата реакция и адекватна от страна на кмета на Община Русе. Искам също така този сигнал от мен да бъде една причина за повишаване на контрол от общината при подобни случаи, а не за всеки такъв случай да трябва да се сигнализира. Надявам се да повишите контрола в Община Русе към такива обекти, не само юридически лица, а има и физически лица, които също са разпръснали навсякъде предмети и ги продават, със сигурност без разрешение. Благодаря ви.

 **Чл.-кор. проф. Хр. Белоев:** Да, благодаря.

**28 Точка**

**Изказване на Таня Станчева – вх.№ 42/2018 г.**

 **Чл.-кор. проф. Хр. Белоев:** Питане от г-жа Таня Станчева, председател на УС на тенис клуб „Русе“. Заповядайте.

 **Г-жа Т. Станчева:** Добър ден. Уважаеми господин Председател на Общинския съвет, уважаеми господин Кмете, уважаеми госпожи и господа, преди 1 седмица внесох питане към господин кмета на град Русе, което обясних с това, че сдружение тенис клуб „Русе“ е в процес на проучване на възможности за внасяне на инвестиционно предложение към Община Русе за наемане на общинска база в Парк на младежта. Това е обяснението ми и в него няма никаква специфика нито за времеви хоризонт, нито за някакви параметри финансови или каквито и да е. Въпросите ми бяха какви са приходите-разходите по експлоатация на тенис базата за сезон 2015-2016, 2017-та. Отговорите са ни важни, за да можем да преценим как и въобще кое предложение би било изгодно за общината. И кое предложение би накарало общината да се замисли по въпроса. Отговорът, който днес получих преди началото на сесията беше, че Община Русе няма намерение да дава под наем общинска тенис база в Парка на младежта. Господин Кмете, това не са моите въпроси, моите въпроси са какви са приходите-разходите на експлоатация на тенис базата за тези 3 сезона. Не знам какво трябва, аз вече веднъж зададох този въпрос, не можах да го получа, защото не бях в града, по Закона за достъп до обществената информация, но по мой източник знам какъв е отговора, че не се води, че това е второстепенна информация и не може да ми бъде предоставена. Искам да знам, какво ще отнеме да ми бъде отговорено на тези 3 кратки и прости въпроси, които засягат експлоатацията на общинска спортна собственост? Просто не знам как да получа отговор на тези въпроси, прости въпроси. (коментар от зала не се чува) Как ще не питам това? Забравила съм верно … (коментар от зала не се чува) Ами да, искам да попитам на следващата сесия, когато Ви задам тези въпроси, аз не съм Ви питала дали ще ми дадете, да ми давате базата под наем. (коментар от зала не се чува) Сдружение тенис клуб „Русе“ е в процес на проучване на възможности за внасяне на инвестиционно предложение към Община Русе за наемане на общинска тенис база в Парк на младежта. (коментар от зала не се чува) Ама Вашите намерения …

 **Чл.-кор. проф. Хр. Белоев:** Моля за тишина.

 **Г-жа Т. Станчева:** Първо …

 **Чл.-кор. проф. Хр. Белоев:** Моля за тишина.

 **Г-жа Т. Станчева**: Първо, намеренията се променят. Може днес да нямате намерение, утре да имате. (коментар от зала не се чува) Разбира се, че си е Ваша, но не е Ваша лична работа. И нека да ви напомня, че сте на изборни длъжности и че може утре да ви няма.

 **Чл.-кор. проф. Хр. Белоев:** Госпожа Станчева, прочетете си нещата без диалог.

 **Г-жа Т. Станчева:** Във връзка и с цел на това предложение да бъде добре коментирано и взаимно изгодно, както и да е полезно за гражданите на Русе, моля да ми бъде разрешено да задам следните въпроси на сесията на общински съвет, която ще проведе на 21.01.2018. Какви са приходите и разходите по експлоатация на тенис базата на сезон 2015, за сезон 2015-та, за сезон 2016-та и 2017-та? Моля по възможност да бъдат разбити по основни пера: ток, вода, работни заплати и поддържка. Моля отговорът да ми бъде предаден и в писмен вид. Просто не разбирам какво, как и да получа тази информация. Моля ви да ми отговорите как ще ми дадете тази … Как да задавам въпроси, че да получа тази информация?

 **Чл.-кор. проф. Хр. Белоев:** Да, благодаря. Господин кмета.

 **Г-н Пл. Стоилов:** Искам да информирам Общинския съвет, че ние с г-жа Станчева и с хора, които и помагат в екипа бяхме водили предварителни разговори и бяхме заявили, че с оглед подпомагането на клуба сме склонни да предоставим няколко тенис корта. Никога не е ставало въпрос, че Община Русе ще отдава базата. Многократно сме … Защото Община Русе я стопанисва добре и приходите са добри. Въпреки така, нали реакцията на Иво Пазарджиев, който също има поглед там, прекратената преди години практика тази база да се стопанисва от тенис клуб, който грубо нарушава и финансови норми, и всичко останало показа, че по-добър стопанин от общината няма. Значи, няма как нещо, което е изградено с общински средства някой да го наеме и да печели многократно, нарушавайки финансовите и всякакви други правила. И за това общината да получава 2-3 хиляди лева на година, че и по-малко. Има вече практики, общината е готова да предоставя терени, който иска да си изгради тенис база или каквото и да е клубно съоръжение, спортно съоръжение да си го експлоатира и да си събира приходите ида си печели. Но при положение, че един клуб, който събира такси от всеки, който отиде да играе там, а не е безвъзмездно иска да ползва общинска база ние имаме правото на управленска политика. Нашата управленска политика е такава, базата се управлява от общината, тя да носи отговорност за нейното състояние и да направи така, че да е достъпна за всички граждани плюс клубовете. Не мога да кажа, че не се допускат грешки и че има слабости, и пропуски. Затова благодаря и на Пазарджиев, и на всички ония, които при всеки случай, в който има нещо подобно ни сигнализират. Но ние направихме миналата година и по-миналата година няколко турнира от изключително високо ниво и аз имам писма с оценките на хората, които са присъствали. Тая година имаме също заложени турнири на федерацията, така че един клуб да има претенции, че ние сме длъжни едва ли не да му предоставим базата аз го намирам дори за нахално. А Вашето питане беше, че Вашата информация, която …, тази информация, която искате е във връзка с Вашето инвестиционно предложение. При положение, че ние няма да го приемаме това предложение, защо трябва да Ви отговарям на въпроси. Вие пишете, добре, четете – за да си изградим и да си мотивираме инвестиционното предложение ни е необходима тая информация. Нас, Вашето инвестиционно предложение на този етап по целесъобразност, защото това е решение по целесъобразност и е законосъобразно съгласно всички норми на ЗМСМА, на тоя етап не представлява интерес за общината. Задайте си писмено въпрос за приходи-разходи и ще ги получите. Освен това всички граждани на Русе знаят, че всичката информация, която е в общината е общодостъпна за всеки и всеки може да я получи. Но Вие не питате какви са приходите и разходи, Вие казвате имаме инвестиционно намерение, за тази цел ни дайте еди какво си. След сесията, заповядайте при г-н Григоров, при Богданов, да ви се предостави цялата информация, но когато пишем документи нека сме коректни.

 **Чл.-кор. проф. Хр. Белоев:** Благодаря. Иво Пазарджиев. Госпожа Станчева, Вие искате заради инвестиционни намерения да се даде тая информация? Ако е без това другата информация, тя сигурно ще бъде дадена. (коментар от зала не се чува) Господин Пазарджиев.

 **Г-н Иво Пазарджиев:** Уважаеми колеги, не мислех да, не мислех да се изказвам по точката, но тъй като … (коментар от зала не се чува) Така, по темата. Но г-н Стоилов спомена името ми, наистина имам поглед върху нещата. За съжаление вече съм такива години, че съм далече от …, и от двата клуба, ходя да играя само като любител. Господин Кмете, най-искрено знаете, че ме боли за тази база, израснал съм на тия кортове искам да ви кажа, че тя не се поддържа добре и винаги, когато е имало някакви проблеми съм идвал при вас, коментирал съм, предприемали сте мерки. Няма да се връщам в миналото, тъй като няма смисъл в излишни спорове да се влиза, сега е периода, сега е януари месец, сега е периода, когато трябва да …, Вие и господин Богданов да направите така, че базата да бъде в добро състояние за пролетния сезон. И това, което искам да кажа на общинските съветници е, че нищо не липсва на кортовете в момента. Нищо в смисъл, дават се достатъчно пари и за вода, и за шамоти, и за всички консумативи, но донякъде според мен куца обучението на персонала, който специфична е поддръжката на тенис базата и донякъде това куца, именно обучението на персонала, който да извърши специфични дейности преди началото на сезона. Така, че след като сте осигурили ресурса, моля Ви направете така, че да има и кой компетентно да подготви базата за пролетния сезон. Сигурен съм, че ще положите усилия и ще направите необходимото. Ще го проведа разговора с Веско Богданов, ако се наложи. Благодаря ви.

 **Чл.-кор. проф. Хр. Белоев:** Господин кмета.

 **Г-н Пл. Стоилов:** Благодаря на г-н Пазарджиев за конструктивното предложение. Факт е, че ние като администрация сме се съобразявали с всяка забележка, с всяка констатация и с всяко писмо на всички ползващи базата и правим всичко възможно тя да бъде на съответното ниво. Така, че сме отворени за всякакви сигнали. Тук ще се върна малко и към изказването на г-н Тотев, поздравявам го, че е толкова активен още от първите му дни като общински съветник, в нашата политика на управление на общината като хора, носещи съответните отговорности ние разчитаме изключително много на диалога с гражданите и на обратната връзка от тях. И за нас всеки сигнал, който е получен при нас в общината се реагира незабавно. На господин Тотев, прецени, че трябва да си подаде сигнала в общинския съвет, за мене е без значение, важното е, че той е подаден и съответно ние реагираме. Така е и за тенис базата. Ще помисля и ще го обсъдя с вас отделно това за обучението на персонала по отношение на неговата квалификация, има доста добри база, където това може да се направи, но нашето желание е базата в Русе да бъде на такова ниво, което да позволява провеждането на …, както на тенис на високо професионално ниво, така и да бъде широко достъпна за гражданите. Така, че продължаваме да сме отворени и аз продължавам да разчитам на г-н Пазарджиев, на неговия опит и познания в тая насока, за да направим тая база наистина работеща. Но на тоя етап категорично стоя на позицията, че правилното е общината да си стопанисва базите, да осигурява достъп на всички, които желаят да ги ползват до тях. Още остава отворено това, което предварително го говорихме с тенис клуб Русе, че може да се обсъди вариант един или два корта да бъдат предоставени по съответния ред за ползване от клуба, но няма как цялата база да я предоставим и да направим така, че всъщност достъпа на гражданите да не зависи от общината, която е собственост, а да зависи от стопанисващия клуб. Има добра практика с тенис клубовете, които си имат собствени бази, те също са пълни, там цените са различни и по-високи. Готови сме да предоставим терен, ако желаете да си изградите база, г-жо Станчева.

 **Чл.-кор. проф. Хр. Белоев:** Благодаря.

**29 Точка**

**Изказване на Бойко Никифоров – вх.№ 48/2018 г.**

 **Чл.-кор. проф. Хр. Белоев:** Питане от Бойко Никифоров, заповядайте.

 **Г-н Б. Никифоров:** Уважаеми дами и господа общински съветници, питането ми е свързано с реконструкцията на кея. В … нали в процес е реализирането на един европроект. На кеят в момента съществуват две заведения, едното под Музея „Баба Тонка“, другото под хотел Рига, които нали работеха добре, любимо място са на доста русенци. Въпросът ми е какво ще се случи с тези заведения? Дали има възможност да бъдат продължени договорите на тези, които сега са ги разработили? И има ли някаква забрана, законова или по някакви нормативни документи това да се случи, след като там се реализира европроект? Благодаря ви.

 **Чл.-кор. проф. Хр. Белоев:** Благодаря. Кой ще отговори? Госпожа Бучуковска.

 **Арх. Жив. Бучуковска:** Господин Никифоров в отговор на Вашата молба, относно заведения за обществено хранене ситуирани в Крайбрежен парк – под хотел „Рига“ и под музея на Баба Тонка, Ви уведомявам за следното: въпрос 1 - С какъв правен статут са съществуващите на крайбрежния парк заведения? Отговор, цитираните обекти – заведения за обществено хранене ситуирани в Крайбрежен парк под хотел „Рига“ и под музея на Баба Тонка, представляват павилиони за заведения за хранене със статут на преместваем обект, съгласно чл. 56 от Закона за устройство на територията. Същите отговарят на разпоредбите на Наредба №7 за реда и условията за разполагане на преместваемите обекти, на рекламно-информационните и монументално-декоративни елементи, и за осъществяване на рекламна дейност на територията на Община Русе. Въпрос 2 - До коя дата, според договорите, общината е предоставила за ползване терените под заведенията? Отговор - Община Русе е отдала под наем за срок от 5 (пет) години части от терени – публична общинска собственост за поставяне на преместваеми обекти по чл. 56 от ЗУТ, съгласно следните договори: Договор №5426 от 15.10.2015 г. сключен с „КЛЕВЕРИ“ ООД за част от терен – общинска собственост, за поставяне на павилион за заведение за хранене, с площ от 20,25 кв. м., находящ се в гр. Русе, до пасарелката под паметника „Баба Тонка“, западно от хотел „Рига“, съответстващ на т. 17 от Общата схема за поставяне на преместваеми обекти на територията на гр. Русе,; Договор №5684 от 28.12.2016 г. сключен с „КЛЬОВО“ ЕООД за част от терен – общинска собственост, за поставяне на павилион за заведение за хранене и развлечение, с площ 18,00 квадрата, находящ се в гр. Русе, в района на прелеза под хотел „Рига“, съответстващ на т. 16 от Общата схема на преместваемите обекти. Въпрос 3 - Предвид започналото реализиране на програма за рехабилитация на Крайбрежния парк, ще бъдат ли прекратени договорите? Отговор - Договорите за наем са прекратени, считано от 29.09.2017 г., едностранно от наемателя – Община Русе, с отправяне на 30-дневно писмено предизвестие до наемателите. Въпрос 4 - Налице ли е забрана в правната уредба, и условията за реализиране проекта, съществуващите договори за отдаване под наем на терените под заведенията, да останат в сила и след приключването на проекта? Отговор - Договорите за наем са прекратени на основание чл. 17 от Договор №5426 от 15.10.2015 г. и от Договор №5684 от 28.12.2016 г. Това обуславя възникване на нови наемни отношения, съобразно процедурите, регламентирани в Закона на общинската собственост и в Наредба №1 за общинската собственост на Общински съвет – Русе. Въпрос 5 - Ако отговорът по точка 5 е „ДА“, моля да бъде посочен нормативния акт. Отговор - Виж Въпрос 4, отговора. Въпрос 6 - Ще бъде ли изплатено обезщетение на собствениците на заведенията? Отговор: Договорите за отдаване под наем са прекратени по законоустановения ред. съгласно чл. 11, т. 8 от същите, наемодателя не дължи обезщетение за направените подобрения.

 **Чл.-кор. проф. Хр. Белоев:** Благодаря. (коментар от зала не се чува) Да, д-р Константинова.

 **Д-р Т. Константинова:** Ще започна с това, че симпатизирам и уважавам всички общински съветници, но категорично се противопоставям, поредно преждевременното напускане на някои общински съветници преди края на заседанието, на сесията на общинския съвет. Отново напомням, ние получаваме възнаграждения, не сме на работните си места, не сме свършили работата, за която сме избрани тук. Аз, ако съм на мястото на някои русенци „с камъни и дървье“ ще замерям тез, които съм избрала. Това е пълно безобразие, отново хора напускат. Искам да знам списъка, който трябва да подпишат общинските съветници на края на тая сесия, дали някой се е възползвал от него? Секретарките, нашите любезни секретарки, списъка налице ли е? (коментар от зала не се чува) И заявявам от трибуната, че ще изработим текст с промяна в правилника за работата, в който ще посочим и съответни санкции за тези, които не стоят на работните си места. Това е пълно безобразие. Никой не може да се оправдае, че си е направил някакви ангажименти преди края на работното …, ние сме стояли и до 4, и до 5 часа в предходни общински съвети. Ето, господин Игнатов клати глава и до 6. Пледирам за дисциплина, за сериозно отношение към работата и предлагам да се направи поименна проверка да видим кой си е позволил да напусне отново преждевременно заседанието.

 **Чл.-кор. проф. Хр. Белоев:** Да, виждам 41 общински съветници в залата, проверка ще бъде направена. Тук има списък и без да я правим поименна, тука са … ще го направим. (коментар от зала не се чува) Не, не проверка не можем, като няма точка, няма да ги регистрира.

**30 Точка**

**Изказване на Мариян Димитров – вх.№ 49/2018 г.**

 **Чл.-кор. проф. Хр. Белоев:** Питане от Мариян Димитров. Моля? (коментар от зала не се чува) Процедура поименна проверка? (коментар от зала не се чува0 Списъци има ли там за подписи? (коментар от зала не се чува) Има предложение за поименна проверка, ще я направя. Айдоан Джелил – тук; Александър Неделчев – няма го; Асен Дарелов – тук; Бедрос Пехливанян – тук; Богдан Донев – тук; Божидар Йотов – тук; Борислав Рачев – тук; Валери Иванов – тук; Васил Пенчев – тук; Велизар Павлов – тук; Венцислав Великов – отсъства; Веселин Велчев – тук; Веселко Цветков – тук; Владислав Атанасов – да; Владо Владов – да; Галин Ганчев – да; Дауд Ибрям – да; Димитър Кънчев – да; Евгени Игнатов – да; Елка Симеонова – да; Емил Милушев – да; Ервин Чакърян? Иван Станев – да; Ивета– тук; Иво Пазарджиев – да; Илиян Илиев – да; Йорданка Даневска – да; Кирил Панайотов – да; Кристиян Иванов – той отсъства, да; Кристиян Галев? Мариета Волф – да; Мария Димитрова – да; Милко Костадинов – да; Мирослав Славчев – да; Никола Михайлов – да; Нина Крушева – да; Орлин Дяков? Пламен Рашев – да; Роберт Калустян – да; Росица Георгиева – тук; Сашо Нунев – тук; Светлозар Симеонов – тук; Севдалин Ангелов – тук; Стоян Янев – тук; Събина Павлова – да; Теодор Георгиев ? (коментар от зала не се чува) Моля за тишина. Теодор Георгиев? Роберт ще го отбележа, добре. Теодора Константинова – да. Тихомир Георгиев – да, Траян Тотев – тука е и аз съм тук. Значи, Роберт Калустян, Орлин Дяков, Ервин Чакърян е излязъл, Венци Великов и Александър Неделчев, това са хората. (коментар от зала не се чува) Да? Има отсъстващи двама, които въобще отсъстват – Кристиян Иванов и Марияна Иванчева.

Д-р Т. Константинова: Все пак има някакъв дисциплиниращ ефект предложението от по-предния път.

 **Чл.-кор. проф. Хр. Белоев:** Ами ние всички го видяхме, че има. (коментар от зала не се чува) Така, Мариян Димитров.

 **Г-н М. Димитров:** Уважаеми общински съветници, уважаеми господин Председател, уважаеми господин Кмете, където ида се намираш извън залата. Правя изказване относно отделни процедури по проекта реконструкция и рехабилитация на пешеходна среда и изграждане на зони за обществен отдих. В Община Русе с финансовата подкрепа на оперативна програма „Региони в растеж“ 2014-2020 година, инвестиционен приоритет 3 градска среда съфинансиран от Европейски съюз чрез Европейския фонд за регионално развитие е сключен договор на 12.12.2016 за изпълнение на проекта „Реконструкция, рехабилитация на пешеходна среда и изграждане на зони за обществен отдих“. Проектът включва и 16 процедури по ЗОП. По този повод искам да задам следните въпроси: 1. За увеличаване на прозрачността, повишаване на обществената информираност, за безвъзмездното финансиране и популяризиране на дейността на проекта трябва да бъдат доставени:100 броя тефтери – органайзери, 100 броя конферентни папки, 200 броя стенни часовника, 200 комплекти автоматични химикалки и моливи в калъф, 200 броя външна преносима батерия, 200 броя флаш-памети, 200 броя чаши за топли напитки, сигурно стават и за греяна ракия, 200 броя платнена еко чанта или общо 1400 бройки. Така се създават нови 1400 русенци убедени европейци. Питам, на каква стойност са тези промоционални материали? Кога, къде и на кого са били или ще бъдат раздадени промоционалните материали? Второ, процедури номер 9 и 10, всяка от тях за по 50 000 лева се отнасят до избор на изпълнител за информация и публичност. С кои изпълнители са сключени договори по тези 2 процедури поотделно и на каква стойност? Трето, процедурни номера: 11, 12, 13, 14, 15 и 16, всяка от тях за по 104 376 лв. се отнасят за избор на екип за управление на проекта. С кои физически лица поотделно, на каква стойност и какъв вид договори са сключени? Данните съм ги взел от сайта на Министерския съвет. Уважаеми господин Кмете, ако се притеснявате да ми дадете публични отговори на втория и третия въпрос, за имената на медиите галеници на местната власт и за имената на щастливците избрани да управляват тези проекти, можете да ми дадете писмени отговори поставени в рекламна, задължително прозрачна еко чанта, за да се вижда добре, че в нея няма банкноти, тъй като между русенските данъкоплатци битува мнението, че поне 30% от парите по тези европроекти се изплащат като комисионни за купуване на влияние и спокойствие. Благодаря ви.

 **Чл.-кор. проф. Хр. Белоев:** Да, госпожа Бучуковска.

 **Арх. Жив. Бучуковска:** Господин Димитров, за пореден път интерпретирате …

 **Чл.-кор. проф. Хр. Белоев** : Моля за тишина.

 **Арх. Жив. Бучуковска**: … по неправилен начин публикуваната в интернет информация, относно проект „Реконструкция и рехабилитация на пешеходна среда и изграждане на зони за обществен отдих“. Проектът не включва 16 процедури по ЗОП, както твърдите. Въпрос 1 – за увеличаване на прозрачността, повишаване на обществената информираност за безвъзмездно финансиране и популяризиране на дейността по проекта трябва да бъдат доставени 100 броя тефтери-органайзери, 100 броя конферентни папки, 200 броя стенни часовници, 200 комплекта автоматични химикалки и моливи в калъфи, 200 броя външни преносими батерии, 200 броя флаш-памети, 200 броя чаши за топли напитки, 200 броя еко чанти или общо 1400 бройки, на каква стойност са тези промоционални материали? Кога, къде и на кого са били или ще бъдат раздадени промоционалните материали? Отговор - общата стойност на посочените от Вас промоционални материали е 14 850 без ДДС, съгласно договорите за обществена поръчка с предмет „Изпълнение на мерки за информация и публичност, комуникация във всеки с проекти на Община Русе по ОПРР 2014-2020 по обособени позиции 1 и 2. Промоционалните материали се предоставят текущо по време на изпълнение на проекта на обществеността. Мерките за информация и публичност са задължителен компонент на всеки проект финансиран със средства на европейските структурни и инвестиционни фондове. Въпрос 2 – Процедури 9 и 10, всяка от тях за по 50 000 се отнасят до избор на изпълнител за информация и публичност. С кои изпълнители са сключени договори по тези 2 процедури по отделно и на каква стойност? Отговор, Община Русе е провела една процедура по ЗОП с предмет – Изпълнение на мерки за информация и публичност, комуникация във връзка с проекти на Община Русе по ОПРР 2014-2020 със седем обособени позиции, от които първа и втора касаят настоящия проект и двете се обособяват с обща прогнозна стойност от 50 000 лв. без ДДС, а не както по отделно твърдите Вие. В резултат на процедурата са сключени 2 договора по проекта с „Ди Ем Ай Дивелопмънт“ ЕООД, съответно по обособени позиции 1 на стойност 19 880 без ДДС, в чийто предмет попада част от посочените в първия Ви въпрос промоционални материали, както и билбордове, постоянни табели и банери, и по обособена позиция 2 на стойност 3470 без ДДС, в чийто предмет се включват останалите промоционални материали, които сте изброили в първия въпрос. Въпрос 3 – по процедури 11, 12, 13, 14, 15 и 16, всяка от тях за по 104 376 лв. се отнасят за избор на екип за управление на проекта. С кои физически лица поотделно и на каква стойност, и какъв вид договори са сключени? Отговор - на предходни заседания на общинския съвет през 2017 година, на които присъствахте и се изказвахте по темата вече Ви бяха предоставени отговори. За пореден път Ви информирам, че за избора на екип за управление на проекта не са провеждани процедури по ЗОП, съобразно действащото законодателство. Членове на екипа на управление на проекта са: Живка Бучуковска, Мая Кръстева, Сабина Минковска, Лилия Пъргова, Милена Трифонова, Мирела Тотева. Всички те са служители на Община Русе и със заповед на органа по назначаване съгласно Закона за държавния служител са им възложени функции по управление на проекта. Максималната стойност на цялата дейност – екип за управление на проекта за 30 месеца е в общ размер 104 376 лв., общо за всички членове на екипа, а не по отделно, както твърдите. За пореден път на заседание на общински съвет, съобщавам, че конкретните размери на възнагражденията на служителите в рамките на тази обща стойност се определят съгласно методика и размерите, регламентирани в Постановление 330 и 189 на Министерски съвет и не превишават индивидуалната часова ставка на всеки служител в зависимост от индивидуалното му възнаграждение на основното служебно правоотношение. Същите на месец не надхвърлят половината от основното възнаграждение на служителя по основното служебно правоотношение. Индивидуалните стойности на възнагражденията на екипа представляват лични данни и не могат да Ви бъдат съобщени.

 **Чл.-кор. проф. Хр. Белоев:** Благодаря. Така, няколко съобщения, по електронната поща преди няколко дни е пуснат бюджета – таблиците, който не си е взел материалите на хартия долу да мине да си ги вземе от секретарките. Утре и в понеделник има комисии, вижте графика, не са по обичайния начин, а са в други часове и са съвместени. Закривам сесията. Приятен ден.

***Забележка***: Протоколите с резултатите от поименното гласуване по точки 4, 5, 6, 7, 8, 9, 10, 11, 12, 13, 14, 15, 16, 17, 18, 19 и 20 от дневния ред са част от настоящия протокол и по силата на чл. 96, ал. 2 от Правилника за организацията и дейността на Общински съвет-Русе, неговите комисии и взаимодействието му с общинската администрация са приложени към него.

**ИЗГОТВИЛ: ПРЕДСЕДАТЕЛ:**

**/П. Денчева-Лукова/ /чл.-кор. проф. дтн Хр. Белоев/**